1. Η Αρχή του Παντός – allnewz\nΗ Ινδία μοιάζει να γνώριζε την ύπαρξη ύλης και αντιύλης, των σωματιδίων και πεδίων, των δυνάμεων και των αλληλεπιδράσεων τους, από τις αναφορές στην Rig Veda Nasadiya Sukta, 10η Mandala, γνωστή ως “Ο Ύμνος της Δημιουργίας”, το παλαιότερο έγγραφο του Ινδουισμού, που χρονολογείται από το 1500 π.Χ.\nΓι’ αυτό που ονομάζουν οι επιστήμονες ως Dark Matter και Dark Energy το οποίο βρίσκεται παντού και μέσα σ’ αυτό κολυμπούν τα σωματίδια, η Nasadiya Sukta αναφέρει παρομοίως:\nΟλόκληρο το Σύμπαν προέρχεται από την Αρχή του Brahman. Δεν είναι ‘Αυτός’ ή ‘Αυτή’, αλλά ένα πεδίο – ένας χώρος, πίσω από την αρχέγονη ενέργεια, την καθαρή συνείδηση που είναι η βάση του “Παντός” και τα “Πάντα” είναι απλώς η ίδια του η αντανάκλαση. Δεν είναι ούτε κάτι, ούτε τίποτα. Το Brahman αυτοεκτεινόμενο στον χωροχρόνο, είναι το Σύμπαν.\nΤο αρχαίο κείμενο αναφέρει συγκεκριμένα στην 129 suukta της 10ης Rig Veda Nasadiya Sukta:\nΤότε ούτε το τίποτα υπήρχε, ούτε η ύπαρξη,\nΔεν υπήρχε αέρας τότε, ούτε οι ουρανοί πέρα από αυτό.\nΤι κάλυπτε αυτό; Που ήταν;\nΥπήρχε τότε κοσμικό νερό, στα ανεξερεύνητα βάθη;\nΤότε δεν υπήρχε ούτε θάνατος, ούτε αθανασία.\nΟύτε υπήρχε εκεί τότε ο πυρσός της νύχτας και της ημέρας.\nΟ Ένας ανέπνευε άνετα και αυτοσυντηρούμενος.\nΥπήρχε εκείνος τότε και δεν υπήρχε άλλος.\nΕν αρχή υπήρχε μόνο σκοτάδι τυλιγμένο στο σκοτάδι.\nΌλα αυτά ήταν μόνο άθικτο νερό.\nΟ Ένας που έφτασε να γεννηθεί, ήταν εγκλεισμένος στο τίποτα,\nδημιουργήθηκε τελικά, από τη δύναμη της θερμότητας.\nΕν αρχή η επιθυμία κατήλθε πάνω του.\nΑυτή ήταν ο πρωταρχικός σπόρος, που γεννήθηκε από το μυαλό.\nΟι σοφοί που έχουν ψάξει τις καρδιές τους με σοφία\nγνωρίζουν αυτό που είναι συγγενικό από αυτό που δεν είναι.\nΚαι τέντωσαν την σπείρα τους πέρα από το κενό,\nκαι γνώριζαν τι ήταν πάνω, και τι κάτω.\nΣπερματικές ενέργειες κατέστησαν γόνιμες ισχυρές δυνάμεις.\nΚάτω υπήρξε ισχύς και πάνω της υπήρξε ώθηση.\nΑλλά, τελικά, ποιος ξέρει και ποιος μπορεί να πει\nαπό που προέρχονται όλα και πώς έγινε η δημιουργία;\nΟι ίδιοι οι θεοί έρχονται αργότερα από τη δημιουργία,\nέτσι ποιος ξέρει πραγματικά από πού προέκυψε;\nΈτσι όλη δημιουργία είχε την προέλευσή της,\nανεξάρτητα αν αυτός ο ίδιος το έκανε ή αν δεν το έκανε,\nαυτός, που εποπτεύει τα πάντα από τον υψηλότερο ουρανό,\nξέρει ο ίδιος – ή ίσως ακόμη και δεν ξέρει\nKαι με αυτή τη… Δημιουργική ασάφεια, το σοφό αυτό αρχαίο κείμενο περιγράφει το Απόλυτο. Αυτό που υπήρξε πριν από κάθε δημιουργία, που βρίσκεται υπεράνω όλων των δημιουργημάτων, ακόμα και των θεϊκών, αυτό που, όχι μόνο δεν έχει ύλη, αλλά η έννοιά του δεν δύναται να χωρέσει σε κοινό νου.\nΑπό την άλλη, μιλάει για δυνάμεις, αλληλεπιδράσεις, ωθήσεις, (κλάσμα ισχύς/ώθηση) ακόμα και τη δύναμη της επιθυμίας για γέννεση. Το άθικτο νερό, στο οποίο αναφέρεται, είναι η “σούπα” όπως μερικές φορές την αποκαλούν οι επιστήμονες, η λεγόμενη “σκοτεινή ενέργεια”, μέσα στην οποία πλέουν όλα τα σωματίδια, ακόμα και εκείνο που βάπτισαν ως “Σωματίδιο του Θεού”. Μιλάει για “σπείρα”, τότε, που απλώθηκε, ενώ φτάνοντας στο σήμερα, οι επιστήμονες αναφέρονται στους σπειροειδείς γαλαξίες που πλέουν μέσα σ’ αυτή τη σκοτεινή ύλη.\nΤο κείμενο δεν έχει διαφύγει της προσοχής του σύγχρονου δυτικού ορθολογιστικού κόσμου που προσπαθεί να το ερμηνεύσει. Μέχρι και αθεϊστές έχουν ασχοληθεί με αυτό, σε μια προσπάθεια αγνωστικής ερμηνείας.\nΩστόσο η πιο κοντινή στην πραγματικότητα είναι αυτή του ακαδημαϊκού Τσέχου, Karel Werner, ο οποίος περιγράφει την πηγή του συγγραφέα ως κάποια που δεν προέρχεται από τη συλλογιστική, αλλά από μια «οραματική, μυστικιστική ή γιόγκικη εμπειρία που τίθεται με λόγια». Ο Werner λέει ότι, ο Ύμνος της Δημιουργίας δεν περιγράφει μια κατάσταση του “τίποτα”, πριν από τη δημιουργία, αλλά αφορά στο “Αυτός (tad ekam)”, ο οποίος είναι “Συμπαντικός, διαχρονικός, ωστόσο με το δικό του τρόπο δυναμικός και η Μοναδική Ισχύς, το Απόλυτο …\nΣτη σύγχρονη και αφυπνισμένη εποχή, δεν είναι λίγοι οι αναζητητές που έχουν βρει το δρόμο τους προς την Αλήθεια, τη Γνώση, την Αυτογνωσία και το Απόλυτο, και η γραφή του συγκεκριμένου Sukta όχι μόνο δεν αποτελεί μυστήριο, αλλά θεωρείται ως το αυτονόητο.\nΤο… “μυστήριο” είναι γιατί οι επιστήμονες, όπως του CERN, σπαταλούν χρόνο, ενέργεια και χρήμα για να συλλάβουν αυτό που ήδη γνωρίζουν εκ των προτέρων ότι ήταν, είναι και παραμένει ασύλληπτο, τόσο νοητικά όσο και εργαστηριακά.\nΣύμφωνα με τους ίδιους, το 68,3% του Σύμπαντος αποτελείται από ‘σκοτεινή ενέργεια’, δηλαδή Πνεύμα.\nΜε το άγαλμα του Shiva στο προαύλιο του CERN, η μέχρι πρότινος ‘αθεϊστική’ επιστημονική κοινότητα, παραδέχεται εμμέσως πλην σαφώς, την ύπαρξη ενός Υπέρτατου Όντος. Ωστόσο αυτό που δεν αποδέχεται, είναι να μην μπορεί να το αγγίξει, καταγράψει, μετρήσει και… ποιος ξέρει, ακόμα και να το χειραγωγήσει.\nΗ δε πρόοδος που έχουν κάνει χαρακτηρίζεται με τη γνωστή φράση, Τόσο κοντά, ωστόσο τόσο μακριά…\nCern Κβαντική Παράλληλα Σύμπαντα συλλογική συνείδηση Σύμπαν\nBy argyrisk 08/08/2017


Ο Βιτάλ παραμένει πρώτος στην Κορίνθιανς! – Panathinaikos Kosmos\nΟ Βιτάλ παραμένει πρώτος στην Κορίνθιανς!\nΟ Ματέους Βιτάλ παραμένει ο ποδοσφαιριστής με τα περισσότερα τελειώματα στο ρόστερ της Τιμάο.\nΟ Ματέους Βιτάλ έχει φύγει από την Κορίνθιανς από τις 25 Αυγούστου. Πριν την αποχώρηση του, ο 23χρονος μεσοεπιθετικός είχε τεθεί στο περιθώριο από τον προπονητή του, χάνοντας τη θέση του στην ενδεκάδα της Τιμάο και έπαιζε για λίγο ως αλλαγή.\nΠαρόλα αυτά, ο Βιτάλ εξακολουθεί να έχει την πρωτιά σε μία σημαντική στατιστική κατηγορία της ομάδας του Σάο Πάολο: έχει τα περισσότερα τελειώματα από κάθε συμπαίκτη του.\nΣυγκεκριμένα, ο Βιτάλ έχει 12 τελειώματα σε 16 αναμετρήσεις με την Κορίνθιανς. Ο στράικερ Τζο μόλις στο προηγούμενο ματς, κατάφερε να «ισοφαρίσει» την επίδοση του ποδοσφαιριστή του Παναθηναϊκού.\nΤο στατιστικό του Βιτάλ δείχνει πόσο επιδραστικός ήταν στο παιχνίδι της Κορίνθιανς και δικαιολογημένα προκαλεί την απορία των βραζιλιάνικων ΜΜΕ για τον παραγκωνισμό του 23χρονου μεσοεπιθετικού.


Ο καιρός σήμερα 10/2/2017 | Newspepper\nΟ καιρός σήμερα 10/2/2017\nΆστατος ο καιρός: Βροχές σε όλη τη χώρα και χιόνια στα ορεινά\nΝεφώσεις με παροδικές βροχοπτώσεις σε όλη την χώρα αναμένονται για σήμερα, Παρασκευή, ενώ χιονοπτώσεις θα σημειωθούν στα ορεινά και ημιορεινά της κεντρικής και βόρειας ηπειρωτικής χώρας.\nΟι βροχοπτώσεις θα είναι ισχυρότερες στο Ιόνιο και τις παράκτιές του περιοχές, στη Θεσσαλία, στις Σποράδες, στην ανατολική Στερεά, και στην Εύβοια. Καταιγίδες αναμένονται από το μεσημέρι στο νότιο Ιόνιο και το νότιο Αιγαίο, καθώς και στις παράκτιες προς αυτά περιοχές, ενώ υπάρχει και πιθανότητα χαλαζοπτώσεων. Η θερμοκρασία θα παρουσιάσει μικρή πτώση. Οι άνεμοι στο Αιγαίο θα φτάνουν τοπικά τα 9 μποφόρ.\nΣτην Αττική αναμένονται νεφώσεις, κατά περιόδους αυξημένες, με διαλείπουσες βροχοπτώσεις κυρίως μετά το μεσημέρι. Από αργά το απόγευμα υπάρχει πιθανότητα για εκδήλωση καταιγίδων. Χιονοπτώσεις αναμένονται στα ορεινά του νομού.\nΟι άνεμοι θα πνέουν από βόρειες διευθύνσεις 3 έως 5 και τοπικά 6 μποφόρ.\nΗ θερμοκρασία στο κέντρο την Αθηνών θα κυμανθεί από 8 έως 11 βαθμούς.\nΣτη Θεσσαλονίκη αναμένονται νεφώσεις κατά περιόδους αυξημένες, με μικρή πιθανότητα για ασθενείς βροχοπτώσεις, και χιονοπτώσεις στα ορεινά και ημιορεινά του νομού.\nΟι άνεμοι θα πνέουν από μεταβαλλόμενες διευθύνσεις 2 έως 3 μποφόρ.\nΗ θερμοκρασία στο κέντρο της πόλης θα κυμανθεί από 4 έως 9 βαθμούς.\nΕπόμενο άρθροΟι αθλητικές μεταδόσεις 10/2/2017


The gastrin: Μάθε πως να...προετοιμάσεις ΤΑ ΣΑΛΙΓΚΑΡΙΑ\nΜάθε πως να ....προετοιμάσεις\nΒάζουμε τα σαλιγκάρια σε ένα καλαθάκι για 2-3 μέρες και τα ταϊζουμε με ζυμαρικό ψιλό ή αλεύρι ή πίτουρα.Τα σκεπάζουμε για να μην το βάλουν στα..πόδια, φροντίζουμε όμως να παίρνουν αέρα. Τα ταϊζουμε μία φορά την ημέρα και τα ραντίζουμε με λίγο νερό, ώστε να έχουν υγρασία.\nΤα πλένουμε καλά, τα βάζουμε σε μια λεκάνη με νερό και αρχίζουν να περπατάνε.\nΌσα δεν περπατάνε, τα τρυπάμε με μια οδοντογλυφίδα. Αν δεν αντιδράσουν, τα πετάμε, γιατί\nπροφανώς δεν είναι ζωντανά. Έπειτα, στραγγίζουμε το νερό και ρίχνουμε μπόλικο αλάτι. Τα αφήνουμε 5 λεπτά με το αλάτι για να βγάλουν τα σάλια τους. Τα ξεπλένουμε πάρα πολύ καλά και τα τοποθετούμε σε μια κατσαρόλα με μπόλικο νερό. Βράζουμε για 10 λεπτά ενώ συγχρόνως τα ξαφρίζουμε. Αφού περάσουν τα 10 λεπτά, αδειάζουμε το νερό, πλένουμε πάλι τα σαλιγκάρια με άφθονο νερό και τα βάζουμε πάλι στην κατσαρόλα σε ζεστό νερό. Ρίχνουμε μέσα λίγο κόκκινο γλυκό πιπέρι, λίγη ξερή ρίγανη και λίγο ξερό δυόσμο για να αρωματιστούν. Τα σιγοβράζουμε ώσπου να μαλακώσουν για περίπου 1μιση ώρα.\nΑφού βράσουν, τα σουρώνουμε, πετάμε το νερό και τα σαλιγκάρια μας είναι έτοιμα να τα μαγειρέψουμε με οποιονδήποτε τρόπο επιθυμούμε, είτε με ρύζι, είτε κριθαρότο που είναι το αγαπημένο μας, είτε στιφάδο, ή ακόμη και σούπα.\nκαι.. κάτι ακόμα\nΑν θέλουμε μπορούμε να τα αποθηκεύσουμε και στην κατάψυξή μας μετά το βρασμό τους. Διατηρούνται πολλούς μήνες.\nΑναρτήθηκε από Thegastrin Ath Msd στις Σάββατο, Απριλίου 06, 2013\nΕτικέτες Μάθε πως να....


Αντίλ Ραμί Πάμελα Άντερσον\n16/10/2020, 22:31 13\nΟ διεθνής Γάλλος ποδοσφαιριστής γνωστός ως ο «ο εραστής των 12 φορές σεξ την ημέρα» περιγράφει την παθιασμένη σχέση του με την Πάμελα Αντερσον που κατέληξε με κατηγορίες για προδοσία και απιστία από τη μεριά της - Η ζήλια της για τη γυναίκα του, τα έξοδα για μαθήματα vegan μαγειρικής, τα κεριά των 1500 ευρώ και τα ψέματα για δήθεν κακοποίησή της\nΟ Αντίλ Ραμί, ο διεθνής Γάλλος ποδοσφαιριστής της Olympic Marseille αποφάσισε να τα βγάλει όλα στη φόρα. Ή σχεδόν.\nΣτιγμιότυπα από τη σχέση του με την Πάμελα Άντερσον, ενώ ήδη πάλευε να ισορροπήσει τον ρόλο του ως πατέρας δύο αγοριών που έβλεπε κρυφά από την Αμερικανίδα σταρ, καταγράφονται με τρόπο γλαφυρό στη βιογραφία του, με τον ίδιο να δίνει εξηγήσεις στις κατηγορίες της για «διπλή ζωή», αλλά και για βίαιες επιθέσεις εναντίον της.\nΟ Ραμί που έγινε γνωστός παγκοσμίως στα gossip έντυπα και ως «ο εραστής των 12 φορές σεξ την ημέρα» μετά τη σχέση του με την Πάμελα, δίνει τη δική του εκδοχή των πραγμάτων στο βιβλίο του με τίτλο «Αυτοψία» που μόλις κυκλοφόρησε.\n«Όταν διαβάζω εφημερίδες, δεν θέλω να με βλέπω. Να γίνομαι το ‘’θέμα’’ στα ταμπλόιντ»\nΑυτό ήταν το κίνητρο για τον Γάλλο αμυντικό της Olympic Marseille που αποφάσισε να συνεργαστεί με τη συγγραφέα Τζεραλντίν Μεγιέ για να διηγηθεί τη δική του αλήθεια.\nΕκείνη ενός πιτσιρικά πανέξυπνου και χαρισματικού, Μαροκινής καταγωγής, που μεγάλωσε στη συνοικία Αγκασόν της πόλης Φρεζύς και κατέληξε να γίνει παγκόσμιος πρωταθλητής. Ένα παιδί που μαζί με τον αδερφό και τις αδερφές του μεγάλωσαν με πολλές δυσκολίες και στερήσεις αποκλειστικά από τη μητέρα τους, αφού ο πατέρας τους τούς εγκατέλειψε στην τύχη τους.\nΑυτή την πορεία από τα δύσκολα παιδικά χρόνια μέχρι την κατάκτηση του παγκόσμιου πρωταθλήματος, τη δόξα και τα χρυσά συμβόλαια περιγράφει ο Ραμί στο βιβλίο με τίτλο «Αυτοψία» στο οποίο περιγράφονται γλαφυρά τόσο οι στιγμές που τυφλωμένος από τα φώτα της κορυφής έκαψε τα φτερά του, όσο και η παθιασμένη σχέση του με την Πάμελα Αντερσον που κατέληξε με κατηγορίες για προδοσία και απιστία από τη μεριά της.\nΣτο βιβλίο αν και ο ίδιος αναγνωρίζει τα λάθη του στη σχέση τους, διαψεύδει όμως τις κατηγορίες της για βίαιη μεταχείριση που του πρόσαψε η Αμερικανίδα σταρ. Εξού και ο τίτλος «Αυτοψία».\nΟ Ραμί συναντήθηκε πρώτη φορά με την Πάμελα Άντερσον το 2017 στο Grand Prix του Μονακό και παρά τα 20 χρόνια που τους χώριζαν ηλικιακά, έγιναν αχώριστοι. Αρχικά έζησαν στο ξενοδοχείο της Μασσαλίας Intercontinental, στο παλιό λιμάνι, και στη συνέχεια αγόρασαν μια πολυτελή βίλα αξίας 3 εκατομμυρίων ευρώ, με τις αποδοχές του ποδοσφαιριστή να ανέρχονται τότε σε 300.000 ευρώ μηνιαίως.\nΟ Ραμί όταν γνωρίστηκαν, ήταν παντρεμένος με τη Σιντονί Μπιεμόν και πατέρας δύο δίδυμων αγοριών τότε μόλις ενός έτους, αλλά στην αρχή τουλάχιστον της σχέσης του με την Πάμελα εξακολουθούσε να έχει επαφές και με τη σύζυγό του, προκειμένου να μην διαταραχθούν οι σχέσεις με τα παιδιά του και βιώσουν όπως εκείνος κάποτε την πατρική εγκατάλειψη.\nΦαίνεται, όμως, ότι κάθε συνάντησή του είτε με τη Σιντονί είτε με τα παιδιά του γίνονταν κρυφά από την Πάμελα, αφού όπως ο ίδιος λέει ούτε η Σιντονί ήθελε τα παιδιά της να έχουν την παραμικρή επαφή με την Πάμελα, αλλά ούτε και η τελευταία ήθελε ο Ραμί να έχει την οποιαδήποτε επαφή με την σύζυγό του ακόμα κι αν έτσι θα έπρεπε να δει τα παιδιά του.\nΟι συναντήσεις, όμως γίνονταν μέχρι που το έμαθε η Πάμελα και αποφάσισε να τον διασύρει δημοσίως στα social media, βάζοντας οριστικό τέλος στη σχέση τους το 2019: «Είναι δύσκολο να το δεχτώ. Τα τελευταία δύο χρόνια της ζωής μου ήταν ένα μεγάλο ψέμα. Εξαπατήθηκα. Πίστεψα ότι ζούσαμε έναν μεγάλο έρωτα. Καταστράφηκα τις τελευταίες ημέρες όταν έμαθα πως ζούσε μία διπλή ζωή. Συνήθιζε να χλευάζει άλλους παίκτες που είχαν τις ερωμένες τους σε διαμέρισμα κοντά στις συζύγους τους. Αποκαλούσε αυτούς τους άνδρες, «τέρατα». Αλλά αυτό είναι χειρότερο. Έλεγε ψέματα σε όλους. Πώς είναι δυνατόν να φέρεται με αυτόν τον τρόπο στις καρδιές δύο γυναικών; Αυτός είναι το τέρας. Πώς μπορώ να βοηθάω ένα σωρό κόσμο και να μην είμαι αρκετά σοφή για να βοηθήσω τον εαυτό μου;».\nΣαν να μην έφτανε η δημόσια καταγγελία της Άντερσον που προκάλεσε διεθνή σάλο στα media, λίγο μετά ακολούθησε και η δήλωση του συμπαίκτη του Αλεξάντερ Κοκόριν αποκαλύπτοντας λεπτομέρειες της σεξουαλικής ζωής του πρώην ζευγαριού: «Ο Ραμί μας έχει πει πολλά ενδιαφέροντα για την Άντερσον. Μας έχει πει, δηλαδή, ότι ήταν η γυναίκα της ζωής του και ότι έκαναν έρωτα 12 φορές την ημέρα».\nΌσο για τον ίδιο τον Ραμί, τότε είχε αρκεστεί σε μία λιτή πλην διφορούμενη δήλωση: «Σε καμία περίπτωση δεν ζω διπλή ζωή, παραμένω απλά προσηλωμένος στο να διατηρήσω μια μακρόβια σχέση με τα παιδιά μου και τη μητέρα τους Σιντονί για την οποία νιώθω βαθύ σεβασμό», προσθέτοντας πως ένας χωρισμός είναι πάντα δύσκολος και προκαλεί δυσάρεστα συναισθήματα. «Είναι αλήθεια ότι θα έπρεπε να είμαι περισσότερο ειλικρινής σε αυτή τη διφορούμενη σχέση».\nΣήμερα ο ίδιος, μέσω του βιβλίου του και μιλώντας σε πρώτο πρόσωπο, δίνει πιο σαφείς εξηγήσεις για εκείνη την περίοδο της «διπλής ζωής» κατά την εκδοχή της 53χρονης σήμερα Άντερσον: «Μπορεί να μοιράζομαι τη ζωή μου με την Πάμελα, αλλά μου είναι αδύνατον να κόψω τις γέφυρες επικοινωνίας με τη Σιντονί, τη μητέρα των παιδιών μου…. Κάθε φορά που μιλάμε για το θέμα «Σιντονί», χάνει κάθε λογική. Τη φοβάται… Η Σιντονί είναι υπέροχη, αλλά δεν θέλει με τίποτα τα παιδιά μας να συναντιούνται με την Πάμελα. Οπότε είμαι αναγκασμένος να λέω ψέματα με το χέρι στην καρδιά. Τα παιδιά μου τα συναντώ μόνο μαζί με τη Σιντονί και πάντα κρυφά από την Πάμελα. Δοκίμασα και με νταντά, αλλά δεν γίνεται, τα παιδιά κλαίνε συνέχεια. Είναι καταστροφή. Αισθάνομαι ένα τίποτα, ένας αποτυχημένος πατέρας που τα εγκατέλειψε και τώρα προσπαθεί με κάθε τρόπο να κρατήσει επαφή. Φοβάμαι να φύγω, να γίνω ένας δειλός. Δεν θέλω να κάνω όσα έκανε σε μένα ο δικός μου πατέρας…. Πριν η σχέση μου με την Πάμελα σοβαρέψει, κοιμόμουν και με τη Σιντονί. Το να επινοείς ένα ψέμα για να έχεις την ησυχία σου, είναι μία μεγάλη μαλ@@ία…».\nΣτο σπίτι με μια σταρ –στα ταξίδια μόνος με τα καπρίτσια της\n«Όλο και περισσότερο αρχίζω να σιγουρεύομαι ότι από το περιβάλλον με τους Γάλλους φίλους της Πάμελα, την εκμεταλλεύονται, επιδιώκουν να την βγάζουν έξω, να την παρασέρνουν σε υπερβολές και σε κακές επιρροές, να την απομακρύνουν από μένα. Είναι μια γυναίκα απίστευτη και παθιασμένη αλλά κάποιες φορές φαίνεται λες και δραπετεύει από την ευτυχία ή να προσπαθεί να την καταστρέψει…. Όταν φεύγω εκτός σπιτιού με την ομάδα, δεν θέλω η Πάμελα να μένει μόνη. Δίνω την άδειά μου και πληρώνω. Τα μαθήματα vegan διατροφής, κοστίζουν μια περιουσία; Κανένα πρόβλημα. Ένας σεφ στο σπίτι για να μαγειρέψει σε κάποιο μεγάλο γεγονός; Με μεγάλη μου χαρά. Αρωματικά κεριά παντού κόστους 1.500 ευρώ; Τέλεια. Είσαι αγάπη μου στρεσαρισμένη; Να ’ρθει επειγόντως μία μασέζ. Είμαι η ταμειακή μηχανή αλλά αυτό είναι φυσιολογικό. Τρελαίνομαι να την κακομαθαίνω. Η Παμ είναι μακριά από το Λος Άντζελες αλλά κι ακόμα κι όταν νοίκιασε εκεί το σπίτι της, τα έξοδά της «δαγκώνουν»…\nΗ Πάμελα μου στέλνει τόνους από μηνύματα, τα οποία φυλάω, αρχειοθετώ και ξαναδιαβάζω. «Σ’ ευχαριστώ Αντίλ, είσαι ο καλύτερος άντρας που γνώρισα ποτέ στη ζωή μου»…. Όταν φεύγει, όμως, για δουλειά μαζί με την ομάδα της με όλα τα παράσιτα, μεταμορφώνεται. Δεν απαντάει στα μηνύματά μου, εξαφανίζεται. Την ψάχνω. Παίρνω τηλέφωνα στα ξενοδοχεία. Φοβάμαι για εκείνη, μένω άγρυπνος τις νύχτες. Την ξαναβρίσκω. Είναι όμορφη. Είναι χαρούμενη. Αν αγαπιόμαστε; Είναι σαν να βρίσκομαι στο τρενάκι του τρόμου και να γυρίζω σαν σβούρα. Αν συνεχίσουμε έτσι, φοβάμαι ότι θα πληγωθώ… Μερικές φορές έχω ένα κακό προαίσθημα. Αν πάθαινε κάτι η Πάμελα… Αν την «πατούσα» εγώ τις φορές εκείνες που… Πότε να παραπονιέμαι στον εαυτό μου για τους άλλους, πότε να παραπονιέμαι στους άλλους για μένα…. Η κατάσταση είναι τεταμένη: Η Σιντονί, η διαφορά ηλικίας μας, η απουσία μου, οι διακοπές χωρίς εκείνη, όλα είναι αφορμή για τσακωμούς και δράματα».\nΌταν έμαθε από το κινητό ότι χωρίσανε λόγω διπλής ζωής\nΟ Ραμί περιγράφει επίσης τη στιγμή που εντελώς απροειδοποίητα ανοίγοντας το κινητό του, έμαθε για όσα του καταλόγισε για προδοσία, βία και απιστία η Άντερσον μέσω social media, με το τέλος της σχέσης τους να προκαλεί σκάνδαλο σε όλα τα media διεθνώς: «Όλα γκρεμίστηκαν ενώ βρισκόμουν στο αεροπλάνο με προορισμό το Παρίσι. Ανοίγω το κινητό μου κι αρχίζουν να έρχονται εκατοντάδες μηνύματα και δεκάδες ειδοποιήσεις. Από τα αδέρφια μου, τη μάνα μου, τους φίλους μου και τα media φυσικά που θέλουν να καταγράψουν τις αντιδράσεις μου. Περπατάω σαν ζόμπι. Όλοι στο αεροδρόμιο γυρίζουν να με κοιτάξουν. Είμαι ένα τέρας, ένα απόβλητο της κοινωνίας, ένα σκουπίδι. Ο Αντίλ Ραμί, ο πολύγαμος ποδοσφαιριστής, ο βίαιος. Την χτύπησα ένα βράδυ του Δεκέμβρη; Της έσπασα το καρπό; Κάνε μου μήνυση παρακαλώ. Σύρε με στα δικαστήρια, έλεος. Έχω κρατήσει ένα βίντεο που μου είχε στείλει κάποιες εβδομάδες πριν: ‘’Κοίτα αγάπη μου, έπαθα τενοντίτιδα στον καρπό μου λόγω του “Dancing with the stars” (σ.σ. όπου τότε συμμετείχε η Πάμελα). Άρα τι; Τη Δευτέρα έπαθε τενοντίτιδα και τη Τρίτη την χτύπησα; Είναι η ίδια φωτογραφία, με διαφορετική λεζάντα. Είμαι στη μηχανή του κιμά. Δεν δείχνω, όμως τίποτα. Δεν υπερασπίζομαι τον εαυτό μου, δεν αντικρούω τίποτα… Νιώθω όπως μετά από ατύχημα. Διαλυμένος σωματικά και ψυχολογικά».\nΗ αγάπη πάνω απ’όλα\nΣήμερα ο ποδοσφαιριστής φαίνεται να προσπαθεί να κερδίσει τη ζωή του πίσω. Όχι όμως με την Πάμελα αλλά με τη γυναίκα των παιδιών του, τη Σιντονί στην οποία κάνει έμμεση αν και σαφή δήλωση μετάνοιας, ευελπιστώντας να εισακουσθεί η επιθυμία του και να συγχωρεθεί: «Σκέφτομαι συνέχεια τη Σιντονί. Συνειδητοποιώ πόσα λάθη έκανα. Τα βάζω με τον εαυτό μου με το πόσο άθλια της φέρθηκα. Η γυναίκα που με καθόρισε, η συμβουλάτορας, η αναντικατάστατη κολλητή μου, εκείνη που πάντα πίστευε σε μένα, στους τέσσερις μας. Δεν ξέρω αν θα την ξανακερδίσω αλλά κάποια μέρα, αν το θέλει ακόμα, ίσως καταφέρω να σταθώ στο ύψος της».\n*Το βιβλίο «Αυτοψία» του Αντίλ Ραμί, κυκλοφορεί από τις εκδόσεις Hugo Sport\nΦΩΤΟΓΡΑΦΙΕΣ: RENAUD CORLOUER, PANORAMIC/BESTIMAGE, COL.PERSO\nΟ κάθε ένας βγαίνει και λέει ότι του κατέβει. 12 φορές αυτός, 5 πόδια ο άλλος, 5000 γυναίκες ο άλλος... Πυροβολημένοι\nΑπό ότι βλέπω και η γυναίκα του είναι μεγαλύτερη αλλά δε του έτρωγε τα λεφτά και του έκανε δύο παιδιά. Η Παμελα είναι μεγάλη και ρεστη συνήθως τα φτιάχνουν μερικοί με ώριμες φτασμενες. Αυτός και με μεγάλη τα έφτιαξε και του τα έτρωγε τόσο θύμα; Μήπως είχε εμμονή με τη Παμελα σα το Μπορατ; Ή είναι τόσο καλή στο κρεββάτι η Άντερσον.\nε, δεν ειναι μονο η ομορφια το θεμα παιδια...συνηθιζεται... εγω εχω απορια τι γινεται με το σεξ και ηπατ c ?απλα ενημερωτικα\nΚολλημένος στην παιδική ηλικία,ποιός ξέρει με πόσα απωθημένα και πρόβαλλε τη μάνα του στη πουρόγρια την Άντερσον.Κουκλάρα η γυναίκα του,αν δεν είχαν κιόλας σοβαρά προβλήματα από πρίν,δίκαια χτυπάει τώρα το κεφάλι του.Αρχίζει να ρέει το χρήμα και τα μυαλά έξω από το κεφάλι...Του εύχομαι να μην είναι πολύ αργά.\nΕγώ πάντως παμελακι εμπ1 άνετα.\nΤο χρήμα είναι άγριο άλογο. Αν είσαι νηστικός και απότομα βρεθείς στα πλούτη δύσκολα μπορείς να το διαχειριστής.\nLes e??? kali h sumvouli sou :-D\nΕσύ φίλε μου θα είχες απωθημένο με την Άντερσον από παιδί, οταν έπαιζε στο Baywatch. Δεν εξηγείται αλλιώς ότι άφησες την κουκλάρα τη γυναίκα σου για το πουρο.....\nΗ γυναίκα του είναι μια κουκλάρα (ένα google search αρκεί). Και έβαλε στη ζωή του τη Πάμελα;\nοι χειροτεροι αντρεσ... μακρυα\n26/10/2020, 22:20 1\n26/10/2020, 22:06 1\n26/10/2020, 21:11 1\n26/10/2020, 20:52 5\n26/10/2020, 18:45 3


Τί συμβαίνει όταν όλοι βρίσκονται «Στα Μαχαίρια»; - MusicCorner.gr\nΑρχική ΤΕΧΝΕΣ ΚΙΝΗΜΑΤΟΓΡΑΦΟΣ Τί συμβαίνει όταν όλοι βρίσκονται «Στα Μαχαίρια»;\nΟ διάσημος συγγραφέας αστυνομικών μυθιστορημάτων Harlan Thrombey (Christopher Plummer) γιορτάζει τα 85α του γενέθλια, παρουσία όλης του της οικογένειας. Το ίδιο βράδυ, όμως, αυτοκτονεί. Ο εκκεντρικός ντετέκτιβ Benoit Blanc (Daniel Craig) καλείται να διαπιστώσει εάν ο θάνατός του ήταν όντως αυτοκτονία…\nΟ Rian Johnson γράφει και σκηνοθετεί το «Στα Μαχαίρια» (“Knives Out”), μία καλοστημένη ταινία, η οποία εκτυλίσσεται σύμφωνα με τους κανόνες του αστυνομικού μυθιστορήματος, ενώ ταυτόχρονα τους σατιρίζει και, ενίοτε, τους ανατρέπει. Το καλογραμμένο σενάριο αγγίζει στιγμές-στιγμές τα όρια της μαύρης κωμωδίας, ενώ όλοι οι χαρακτήρες έχουν προσωπικότητα και ερμηνεύονται θαυμάσια από πολύ καλούς ηθοποιούς, μεταξύ των οποίων οι Jamie Lee Curtis, Michael Shannon, Ana De Armas, Chris Evans, Don Johnson και Toni Collette. Ο δε Daniel Craig αυτοσαρκάζεται και δείχνει να απολαμβάνει ιδιαίτερα έναν ρόλο που βρίσκεται κάπου ανάμεσα στην ιδιόρρυθμη ευφυία ενός Ηρακλή Πουαρό και την άψογη εικόνα και το coolness που διαθέτει ως James Bond. Στον συγκεκριμένο ρόλο, άλλωστε, θα επιστρέψει –για τελευταία φορά, όπως έχει δηλώσει– την ερχόμενη Άνοιξη.\nΗ διασκεδαστικότατη αυτή ταινία ανοίγει με τον σωστό ρυθμό τα χαρτιά της, επιτρέποντας στον θεατή να αναρωτιέται τόσο για τη λύση του μυστηρίου, όσο και να ψυχαγωγηθεί με το χιούμορ της. Δεν λείπουν επίσης και «υποδόριες» αναφορές στη σύγχρονη πολιτική και κοινωνική κατάσταση. Όσο για την ατμόσφαιρα μυστηρίου, όλα λειτουργούν όπως πρέπει κι έτσι η προσμονή για τις αποκαλύψεις γίνεται ακόμη μεγαλύτερη, με τον δημιουργό του φιλμ να κρατά αρκετούς σεναριακούς άσους και ανατροπές στο μανίκι του, μέχρι το τέλος. Με δύο λόγια, πιστεύω πως θα περάσετε ένα άκρως διασκεδαστικό και έξυπνο κινηματογραφικό δίωρο…\n*Η ταινία προβάλλεται στους κινηματογράφους σε διανομή από τη Spentzos Film, από την Πέμπτη, 5 Δεκεμβρίου.


Έξοδος και Eπανείσοδος Aλλοδαπών - Άδεια Διαμονής\nΑΡΧΙΚΗ ΣΕΛΙΔΑ > ΑΝΑΚΟΙΝΩΣΕΙΣ - ΑΡΘΡΑ - ΔΕΛΤΙΑ ΤΥΠΟΥ > \nαναρτήθηκε στις 18 Νοε 2010, 2:51 π.μ. από το χρήστη adeia diamonis [ ενημερώθηκε 7 Ιαν 2020, 5:25 π.μ. ]\nΒεβαίωσης κατάθεσης ότι έχουν καταθέσει όλα τα απαιτούμενα δικαιολογητικά για αρχική χορήγηση ή ανανέωση άδειας διαμονής, βάσει των σχετικών διατάξεων του άρθρου 8 παρ. 7 και άρθρου 9 παρ. 4 του Ν.4251/2014 ή\nΣημειώνεται ότι, η δυνατότητα εξόδου και επανεισόδου δεν παρέχεται στους κατόχους ειδικής βεβαίωσης νόμιμης διαμονής, η οποία τους χορηγήθηκε σύμφωνα με το άρθρο 25 παρ.5 του Ν.4251/2014.


"STOP - Best-ReMaP Joint Conference on Policy Solutions for Childhood Obesity", Σλοβενία, 17-18 Νοεμβρίου 2021. - Πανελλήνιος Σύλλογος Διαιτολόγων - Διατροφολόγων\nΠανελλήνιος Σύλλογος Διαιτολόγων - Διατροφολόγων > ΝΕΑ & ΚΑΜΠΑΝΙΕΣ > Δελτία Τύπου & Ανακοινώσεις > “STOP – Best-ReMaP Joint Conference on Policy Solutions for Childhood Obesity”, Σλοβενία, 17-18 Νοεμβρίου 2021.\nΣτην άρτια οργανωμένη και πλήρη σε περιεχόμενο διοργάνωση αναφέρθηκαν μεταξύ άλλων τα εξής σημαντικά σημεία:\nΥπάρχει ισχυρή συσχέτιση μεταξύ της μόλυνσης του αέρα των πόλεων με την παιδική παχυσαρκία.\nΥπάρχει ισχυρή συσχέτιση μεταξύ του σχεδιασμού της πόλης (που ευνοεί το περπάτημα και την πρόσβαση σε πάρκο) με την παιδική παχυσαρκία.\nΣτον τομέα της Μεταβολικής η Βαλίνη και η Λευκίνη φαίνεται ότι σχετίζονται ισχυρά με την υπερβαρότητα/παχυσαρκία.\nΤο παράδοξο των BCAAs: Υψηλή πρόσληψη τους φαίνεται ευεργετική για τη ρύθμιση του σωματικού βάρους, αλλά η υψηλή συγκέντρωση τους στο αίμα σχετίζεται με παχυσαρκία/αντίσταση στην ινσουλίνη.\nΤα αποτελέσματα των παρεμβάσεων κατά της παιδικής παχυσαρκίας (περιλαμβάνοντας συστηματική άσκηση, φυσική δραστηριότητα, ακινησία) διαφέρουν σημαντικά ανάλογα με το φύλο των παιδιών.\nΟι γονείς δυσκολεύονται πολύ να αναγνωρίσουν την παιδική παχυσαρκία ως πρόβλημα υγείας.\nΗ οργάνωση των Συστημάτων Υγείας είναι ένα σημαντικό εμπόδιο που πρέπει να ξεπεραστεί προκειμένου να υπάρξει πρόληψη κατά της παιδικής παχυσαρκίας.\nΤο ασθενό-κεντρικό σύστημα περίθαλψης (και η εμπιστοσύνη παιδιάτρου/ειδικού-γονέα) είναι το κλειδί για την αντιμετώπιση της παιδικής παχυσαρκίας.\nΑπαιτείται συνέργεια μεταξύ του προμηθευτή-καταναλωτή για τη μείωση της ζάχαρης στα δημοφιλή αναψυκτικά και τα δημητριακά.\nΟι δεσμεύσεις και οι πρακτικές των μεγάλων εταιρειών τροφίμων σχετικά με την προβολή των προϊόντων τους θα πρέπει να ελέγχονται και να αξιολογούνται συχνά.\nΟι 6 προτάσεις για τις αλλαγές στο σύστημα των τροφίμων είναι: ενίσχυση των υγιεινών γευμάτων στο σχολείο, τροποποίηση-εμπλουτισμός των τροφίμων και των ποτών, διατροφική ετικέτα, προστασία παιδιών από μάρκετινγκ-διαφημίσεις τροφίμων, διατροφικές πολιτικές για παιδιά, φορολογία και επιδοτήσεις προϊόντων.


Πάνα Χασέ Baby Oliver Des 150 5210018102473 | Spitishop\nΚωδικός: 5210018102473 5210018102473\nΠάνα Χασέ Baby Oliver Des 150\nΠάνα χασέ από την εταιρεία Baby Oliver. Είναι κατάλληλη για να σκεπάσετε το μωρό σας ή να το κρατήσετε αγκαλιά χωρίς να ακουμπάει στα ρούχα σας. Είναι από 100% βαμβάκι 144 κλωστών με γκρι φόντο και λευκά αστέρια. Ιδανική για αγοράκια και κοριτσάκια.\nΚάλυμμα Στρώματος Κούνιας Αδιάβροχο La Luna Jacguard


6ο Λύκειο Τρικάλων:Μια διαφορετική ματιά στην Ε.Ε. - Trikala Focus\nΠολιτισμός6ο Λύκειο Τρικάλων:Μια διαφορετική ματιά στην Ε.Ε.\nΣε ένα διδακτικό, περιεκτικό και χρήσιμο πρόγραμμα μετείχαμε 6 μαθητές/τριες του 6ου Λυκείου Τρικάλων. Επρόκειτο για το πρόγραμμα Προσομοίωσης Οργάνων της Ευρωπαϊκής Ένωσης, για το οποίο το σχολείο μας επιλέχθηκε να μετάσχει μαζί με άλλα 15 σχολεία από διαφορετικούς νομούς της Ελλάδας. Η επιλογή έγινε από την οργανωτική ομάδα του Κέντρου Ευρωπαϊκής Πληροφόρησης Europe Direct του Ελληνικού Ιδρύματος Ευρωπαϊκής και Εξωτερικής Πολιτικής (ΕΛΙΑΜΕΠ), σε συνεργασία με το Εργαστήριο Ευρωπαϊκής Ενοποίησης και Πολιτικής του Εθνικού και Καποδιστριακού Πανεπιστημίου Αθηνών (ΕΚΠΑ) και την Αντιπροσωπεία της Ευρωπαϊκής Επιτροπής στην Ελλάδα. Στόχος τους προγράμματος και της εκδήλωσης, με την οποία αυτό ολοκληρώθηκε, ήταν να μάθουμε τον τρόπο λειτουργίας των οργάνων της ΕΕ, μέσω της ανάληψης ρόλων διαφόρων Επιτρόπων της Ένωσης και Υπουργών από κράτη-μέλη της. Η θεματική σχετιζόταν με το πολύ σημαντικό και σοβαρό προσφυγικό ζήτημα.\n– Υπεύθυνος Ευρωπαϊκής Υπηρεσίας Εξωτερικής Δράσης, Κομματάς Ιωάννης,\n– Σύμβουλος Υπουργού Ιταλίας, Μεμπέλλι Ορνέλα,\n– Επίτροπος Εμπορίου, Ψύχος Χρήστος,\n– Επίτροπος για το Περιβάλλον, τη Θαλάσσια Πολιτική και την Αλιεία, Ρούσσα Σωτηρία.\nΠαπαστεργίου: "Το περιβάλλον δεν θα μας περιμένει για πολύ ακόμη" . (φωτ. ) \nΑΣΤΟΧΙΑ ΤΟΥ ΔΗΜΑΡΧΟΥ ΠΥΛΗΣ


Ο Julius Francis θέλει την ρεβάνς από τον Tyson 22 χρόνια μετά - Dojang Club\nby Spyros Loumanis 23 Ιουνίου, 2022 037\nΔείτε κάποιες “φάσεις” που έγιναν πριν λίγες μέρες έξω από το BoxPark Wembley. Στο τέλος της “συζήτησης” ένα μέλος της ασφάλειας, ξαπλώνει τον ταραξία με ένα υποδειγματικό δεξί.\nΟ κύριος με το δεξί, είναι ο 57χρονος σήμερα Βρετανός Julius Francis, πρώην επαγγελματίας πρωταθλητής Ευρώπης στο Kickboxing και επαγγελματίας πυγμάχος στα βαριά κιλά. Ο Julius ήταν όνομα την δεκαετία του ’90 και του 2000. Συνολικά στην καριέρα του είχε:\nΗ καριέρα του έληξε με 14 σερί ήττες, οπότε και σταμάτησε να αγωνίζεται τον Μάιο του 2006.\nΜετά την πυγμαχία, το 2012, πρωταγωνίστησε στη θεατρική παράσταση Ring Envy, μια μοντέρνα εκδοχή του Οθέλλου του Σαίξπηρ στο Λονδίνο, με την ερμηνεία του να κερδίζει επαίνους από ανθρώπους όπως η Sylvia Syms.\nΟ Julius στις 29 Ιανουαρίου 2000 είχε αγωνιστεί εναντίον του μεγάλου Mike Tyson. Ο αγώνας έγινε στην MEN Arena του Mancester. Έχασε με τεχνικό νοκάουτ στον 2ο γύρο και φαινόταν από την αρχή ότι δεν μπορούσε να τα καταφέρει απέναντι στον ανώτερό του Mike.\nΤώρα με την δημοσιότητα που απέκτησε με αφορμή το πρώτο βίντεο που είδαμε πιο πάνω, έριξε την ιδέα για μια ρεβάνς με τον Mike.\nΔεν ξέρουμε αν αυτή η πρόταση θα βρει υποστηρικτές, αλλά σίγουρα θα φέρει χρήματα και αναγωρισιμότητα στον Julius και θα τον κάνει να ξαναθυμηθεί τα παλιά. Για τον Tyson μάλλον δεν θα έχει ενδιαφέρον, αφού ο μεταξύ τους αγώνας δεν ήταν κάτι το σημαντικό.\nΤο βέβαιο είναι ότι αν έπαιζαν, θα ήταν μια πιο σοβαρή πυγμαχική συνάντηση, από τις κωμικές προτάσεις που κυκλοφορούν τελευταία και θέλουν τον διάσημο Mike να αντιμετωπίζει κάτι … Youtubers, που όμως φέρνουν και καλά χρήματα.\nSpyros Loumanis 9 Σεπτεμβρίου, 2021


Βόρεια Κορέα – Ολοκληρωτισμός και αστυνομοκρατία > Σαπαρδάνης Κώστας\nΑρχική / Ιστορία / Βόρεια Κορέα – Ολοκληρωτισμός και αστυνομοκρατία\nKostas Sapardanis ������� 18, 2016\tΙστορία, Πολιτική Κάντε ένα σχόλιο 4,199 Θεάσεις\n«Μια κοινωνία όπου η ατομική ζωή είναι απολύτως μάταιη, και όπου όλα όσα δεν είναι απολύτως απαραίτητα, απαγορεύονται απόλυτα.»\nChristopher Hitchens, Why Orwell Matters (2003)\nΥπό τον Κιμ Ιλ Σουνγκ η Βόρεια Κορέα αναπτύχθηκε σε ένα αρχετυπικό εθνικιστικό Σταλινικό κράτος, και σε αυτήν την μορφή κατάφερε να επιβιώσει χωρίς πολλές αλλαγές μέχρι τις αρχές του ‘90. Ο Κιμ Ιλ Σουνγκ ήταν η ιδανική επιλογή για τη διοίκηση του βόρειου τμήματος του μόλις διαιρεμένου κράτους καθώς οι στρατιωτικές του κατακτήσεις (που αργότερα μεγαλοποιήθηκαν από τους προπαγανδιστές) ήταν γνωστές στο λαό της Κορέας, ήταν γηγενής της Πιονγιάνγκ και συνεννοήσιμος με τους σοβιετικούς. Ο Κιμ είχε προταθεί από τον Lavrenty Beria στον Στάλιν το 1945 οπότε και του ανατέθηκε η προεδρία του Κομμουνιστικού Κόμματος της Βόρειας Κορέας. Αργότερα, το 1948, έγινε Ηγέτης της χώρας με την ταυτόχρονη συγγραφή Συντάγματος, το οποίο ήταν ουσιαστικά αντίγραφο του Συντάγματος του Στάλιν του 1937 και το οποίο προσάρμοσε προσωπικά εκ νέου ο Στάλιν. Την περίοδο αυτή ακόμα και οι πιο κοινότοπες αποφάσεις της κυβέρνησης της Βόρειας Κορέας έπρεπε να εγκριθούν από τη Μόσχα, όπως και τα κείμενα ομιλιών πολιτικών προσώπων. Το ότι η Βόρεια Κορέα αυτής της εποχής θεωρείται κράτος-μαριονέτα του Στάλιν δε σημαίνει ότι το νέο καθεστώς δεν ήταν δημοφιλές ή ότι δεν είχε τη στήριξη του λαού. Παρόλα αυτά, ο Κιμ έπρεπε να πάρει την άδεια από τον Στάλιν για να επιτεθεί στη Νότια Κορέα και να την ελευθερώσει από τους Αμερικάνους που θεωρούσε ότι επέβαλαν κατοχή στους συμπατριώτες του. Άδεια που πήρε το 1950 (αφού οι Αμερικάνοι είχαν ήδη φύγει από τη χώρα – ο Στάλιν δεν ήθελε να μπλέξει σε πόλεμο μαζί τους), μαζί με πολεμικούς συμβούλους και πολεμοφόδια, για να λήξει τον πόλεμο τρία χρόνια αργότερα (με εκεχειρία που τυπικά ακόμα ισχύει αφού για τους Βορειοκορεάτες ο πόλεμος δεν έχει τελειώσει) χωρίς ουσιαστικά κανένα αντίκρισμα, αφού δεν επήλθε αλλαγή συνόρων.\nΟ Κιμ Ιλ Σουνγκ με τον γιο του, Κιμ Γιονγκ Ιλ, το 1983 (photo)\nΣτις δεκαετίες που κυβέρνησε ο Κιμ Ιλ Σουνγκ, η Βόρεια Κορέα έγινε μια κοινωνία όπου το κράτος πήρε τον έλεγχο της δημόσιας και ιδιωτικής ζωής των πολιτών του σε βαθμό που δεν είχε προηγούμενο σε καμία άλλη χώρα. Οι πολίτες πλέον δεν μπορούσαν να ψάξουν για δουλειά μόνοι τους, αλλά έπρεπε να δεχτούν τη θέση που τους καθοριζόταν μόλις τελείωναν το λύκειο. Σε λίγους μόνο επιτρεπόταν να δώσουν εξετάσεις για το κολλέγιο, σε αυτούς που θεωρούνταν αρκετά έξυπνοι και πολιτικά αξιόπιστοι.\nΑπό τις μεγαλύτερες παραδοξότητες της ζωής στη Βόρεια Κορέα είναι ο βαθμός ελέγχου και παρακολούθησης των πολιτών από το καθεστώς, κυρίως στην περίοδο 1960-‘90. Η αλλαγή τόπου κατοικίας έγινε κάτι πρακτικά αδύνατο, καθώς το κράτος επιτρέπει τέτοιες ελευθεριότητες μόνο στην περίπτωση που το ίδιο κρίνει ότι οι οικονομικές συγκυρίες απαιτούν από τον πολίτη να αλλάξει δουλειά και ίσως και διεύθυνση, ή στην περίπτωση που μια γυναίκα παντρευτεί, οπότε και θεωρείται αναμενόμενο από αυτήν να μετακομίσει εκεί που ζει ο σύζυγός της. Ακόμα και οι μετακινήσεις πρέπει να εγκριθούν από τις τοπικές αρχές. Κανένας δεν επιτρέπεται να ταξιδέψει από την πόλη όπου γεννήθηκε και κατοικεί, με εξαίρεση γειτονικές πολιτείες (ή δήμους).\nΔημιουργήθηκαν οι λεγόμενες Λαϊκές Ομάδες (Inminban), που ήταν υπεύθυνες για τον κατ’ οίκον έλεγχο τον Βορειοκορεατών. Αποτελούνταν από 20 με 40 οικογένειες και όλοι οι πολίτες ήταν υποχρεωμένοι να ανήκουν σε μια τέτοια ομάδα, ανεξαιρέτως φύλου και ηλικίας. Αρχηγός της κάθε ομάδας ήταν συνήθως μια μεσήλικη γυναίκα, υπεύθυνη να ελέγχει και να γνωρίζει τα εισοδήματα, την περιουσία και τις συνήθειες των μελών της ομάδας της. Όπως αναφέρουν τέτοιες αρχηγοί, σε σχετικά εκπαιδευτικά σεμινάρια τους έλεγαν: «Η αρχηγός ενός inminban οφείλει να ξέρει πόσα chopsticks και πόσα κουτάλια έχει το κάθε νοικοκυριό»! Την επίβλεψη των inminban έχει η αστυνομία και ο εκάστοτε αρμόδιος αστυνομικός συναντάει τακτικά την αρχηγό της ομάδας για να του αναφέρει οποιαδήποτε ύποπτη συμπεριφορά. Οι αρχηγοί αυτοί οφείλουν να γνωρίζουν αν οι γείτονές τους έχουν καλεσμένους από άλλη πόλη και να ελέγχουν τις σχετικές τους άδειες. Μερικές φορές τον χρόνο, συνοδεύουν ειδικές αστυνομικές περιπόλους για να κάνουν έλεγχο στα διαμερίσματα των πολιτών και να σιγουρευτούν ότι όσοι διανυκτερεύουν σε κάθε νοικοκυριό έχουν δηλωθεί νομότυπα. Επιπροσθέτως, ελέγχουν τις σφραγίδες που έχουν τοποθετηθεί σε όλα τα ραδιόφωνα της χώρας, για να σιγουρευτούν ότι οι κάτοχοί τους δεν έχουν ξεκλειδώσει τη συχνότητα ώστε να ακούν άλλο σταθμό από τον επίσημο. Από τα τέλη του ‘90, με την εξάπλωση παράνομων βιντεοκασετών, πριν κάθε έλεγχο οι αρχές κλείνουν το ρεύμα, και το επαναφέρουν όταν βρεθούν μέσα στο διαμέρισμα για να ελέγξουν αν στη συσκευή των κατοίκων βρίσκεται κασέτα με απαγορευμένο περιεχόμενο. Οι inminban υπάρχουν ακόμα, αλλά οι λειτουργικότητα και αποδοτικότητά τους έχει μειωθεί σημαντικά από τη δεκαετία του ‘90 και έπειτα.\nΠαρέλαση με σημαίες στην επέτειο 60 χρόνων της κατάπαυσης πυρός του Πολέμου της Κορέας (photo)\nΟι πολίτες της Βόρειας Κορέας είναι χωρισμένοι σε κληρονομικές κάστες. Οι κάστες είναι τρεις: Πιστοί, Ταλαντευόμενοι, Εχθρικοί. Η κατηγοριοποίηση γίνεται βάση των πολιτικών φρονημάτων και πράξεων ενός ή περισσοτέρων αρσενικών (και μόνο αρσενικών) προγόνων κατά τη διάρκεια της δεκαετίας του ‘40 και των αρχών του ‘50. Όσοι ανήκουν στην τρίτη κάστα γίνονται θύματα διακρίσεων, μέχρι και θεσμικών. Π.χ., ακόμα κι αν μια γυναίκα ανήκει στους Πιστούς, αν παντρευτεί κάποιον Εχθρικό, τα παιδιά τους δεν γίνονται δεκτά σε πανεπιστήμια. Το σύστημα της κάστας, λοιπόν, επηρεάζει τους πολίτες σε άκρως προσωπικό επίπεδο, καθώς γίνεται καθοριστικός παράγοντας επιλογής συζύγου.\nΟ σοβιετικός Andrei Linkov, συγγραφέας του The Real North Korea, περιγράφει την εμπειρία του κατά τη δεκαετία του ’80, όταν ο ίδιος ήταν φοιτητής με πρόγραμμα ανταλλαγής στη Βόρεια Κορέα, όπου του απαγορευόταν (όπως και σε όλους τους ξένους) να έρχεται σε επαφή με ντόπιους. Απαγορευόταν να πάει σε κινηματογράφους και σε ορισμένα μουσεία, ακόμα και σε μεγάλες βιβλιοθήκες, να φιλοξενηθεί σε κάποιο σπίτι ή να παρακολουθήσει μαθήματα με Βορειοκορεάτες. Φυσικά, οι πιο πολλοί ντόπιοι απέφευγαν κάθε επαφή μαζί τους.\nΤο καθεστώς φρόντισε να απομονώσει τους πολίτες του ακόμα και από τη ίδια τους την ιστορία, καθώς περιοδικά και εφημερίδες μιας δεκαετίας και παλαιότερα, άρχισαν να εξαφανίζονται από κάθε αρχείο. Καμία αλλαγή πολιτικής στην πορεία του Κιμ Ιλ Σουνγκ δεν θα μπορούσε πλέον να γίνει αντιληπτή από τους ιστορικούς, και τα εγκώμια που αυτός έπλεκε για τον Στάλιν τη δεκαετία του ’40 αποσιωπήθηκαν, όσο το καθεστώς γινόταν όλο και πιο προσωποκεντρικό τη δεκαετία του ’70 και απομακρύνονταν από τη ρητορική του μαρξισμού-λενινισμού, όπως είδαμε αλλού.\nΣτρατόπεδο «επανεκπαίδευσης» (photo)\nΚατά την ίδια τακτική το καθεστώς αποσιωπεί και το εκτεταμένο σύστημα στρατοπέδων συγκέντρωσης που διατηρεί, με περίπου 0.7% του πληθυσμού να κρατούνται σαν πολιτικοί αντιφρονούντες. Το ποσοστό αυτό είναι μεγαλύτερο ακόμα και από αυτό κατά τα τελευταία χρόνια της ηγεσίας του Στάλιν στη Σοβιετική Ένωση. Στη Βόρεια Κορέα όμως δεν υπάρχουν δίκες-θέατρα όπως στην ΕΣΣΔ. Στη Βόρεια Κορέα οι πολιτικοί αντιφρονούντες απλά εξαφανίζονται, συνήθως μη γνωρίζοντας οι ίδιοι ποια είναι η κατηγορία εναντίον τους ή πόσο θα κρατήσει η ποινή τους. Μόνο οι κοινοί εγκληματίες έχουν δικαίωμα κανονικής δίκης, ακόμα κι αν αυτή θα είναι προκατειλημμένη ή άδικη. Από τα πιο βάναυσα μέτρα του καθεστώτος είναι ο θεσμός της οικογενειακής υποχρέωσης, που σημαίνει ότι αν κάποιος συλληφθεί για κάποιο πολιτικό έγκλημα, συλλαμβάνεται και ολόκληρη η οικογένειά του (για την ακρίβεια, όποιος ζει στο ίδιο σπίτι και είναι συγγενής του). Πολλές φορές στα στρατόπεδα γεννιούνται παιδιά που μεγαλώνουν γνωρίζοντας μόνο το εσωτερικό της φυλακής τους και τη ζωή στα καταναγκαστικά έργα. Η ζωή στα στρατόπεδα είναι βάναυση, με 10-12 ώρες σκληρής εργασίας την ημέρα, που ακολουθείται από ομιλίες κατήχησης.\nΜε αυτά τα δεδομένα, δεν είναι τυχαίο που δεν υπάρχουν αντιρρησίες και αντιδραστικοί πυρήνες στη Βόρεια Κορέα, αφού αν κάποιος πει ή κάνει κάτι που δεν είναι αρεστό πολιτικά, καταδικάζει όχι μόνο τον εαυτό του αλλά και τους κοντινούς του ανθρώπους. Αποστάτες της Πολιτικής Αστυνομίας της Βόρειας Κορέας αναφέρουν ότι το δίκτυο των πληροφοριοδοτών είναι τόσο εκτεταμένο, ώστε 1 στους 50 πολίτες πληρώνεται από την Αστυνομία σαν καταδότης (250 με 300 χιλιάδες καταδότες). Εν μέρει η οικονομία της χώρας βασίζεται στην εξαναγκαστική εργασία, με προϊόντα όπως στρατιωτικές στολές, τούβλα, δερμάτινα παπούτσια, αλκοόλ και χάρτινα διακοσμητικά λουλούδια να παράγονται σε τέτοια στρατόπεδα\nΑναμνήσεις κρατουμένων που δραπέτευσαν από στρατόπεδο συγκέντρωσης της ΒΚ: «Η εγκυμοσύνη απαγορεύεται στο στρατόπεδο και αν μια γυναίκα μείνει έγκυος, οι φύλακες την ξεκοιλιάζουν, πετάνε το έμβρυο και την εκτελούν.» (photo)\nΑπό τις αρχές της δεκαετίας του ‘70 η ποιότητα ζωής στη Βόρεια Κορέα πήρε τον κατήφορο και ποτέ δεν ανέκυψε. Με την τεράστια στρατιωτική δύναμη (4η στον κόσμο) να απορροφάει μεγάλο ποσοστό των πόρων της οικονομίας, την κατάρρευση της ΕΣΣΔ να μειώνει κατακόρυφα την κύρια πηγή οικονομικής βοήθειας και πρώτων υλών, και το λιμό που ακολουθεί και κορυφώνεται στα τέλη του ’90, η Βόρεια Κορέα έφτασε πολλές φορές στα πρόθυρα της ολοκληρωτικής καταστροφής. Σώζεται μόνο από πακέτα οικονομικής βοήθειας που προέρχονται από χώρες-ορκισμένους εχθρούς της (ΗΠΑ, Νότια Κορέα, Ιαπωνία) και με την απειλή των πυρηνικών όπλων που διαθέτει, αλλά και με τη συνεχή στήριξη από την Κίνα, τον τελευταίο σύμμαχό της.\nΤο καθεστώς υπέφερε από τις νέες συνθήκες καθώς δεν μπορούσε πλέον να συντηρήσει τον γιγαντιαίο μηχανισμό ελεγκτών, χαφιέδων και προπαγανδιστών που χρειαζόταν για να ξέρει ανά πάσα στιγμή πού κοιμάται ο κάθε πολίτης και για να διαδίδει την πολιτική του κατήχηση. Οι δημόσιοι υπάλληλοι, αντιμετωπίζοντας οι ίδιοι τον κίνδυνο της πείνας, έκαναν τα στραβά μάτια σε παραπτώματα πολιτών, είτε επί πληρωμή είτε από κατανόηση για τους συνανθρώπους τους, κρίνοντας παράλογο να επιβάλλουν την εφαρμογή κάποιου άσκοπου μέτρου. Στα τέλη της δεκαετίας του ’90 χαλάρωσαν κάποιου νόμοι, όπως ο χαρακτηρισμός της παράνομης διάσχισης των συνόρων με την Κίνα ως πταίσμα (μέχρι πριν σοβαρό έγκλημα) και η σχεδόν ολοκληρωτική κατάργηση του θεσμού της οικογενειακής υποχρέωσης (τώρα ισχύει μόνο σε ειδικές περιπτώσεις εγκλημάτων που θεωρούνται εξαιρετικά επικίνδυνα). Πρόσφυγες της Βόρειας Κορέας αναφέρουν ότι την εποχή του Κιμ Γιονγκ Ιλ (που ανέλαβε την εξουσία με το θάνατο του πατέρα του το 1994) μπορούσες να πεις και να κάνεις πράγματα που την εποχή του Κιμ Ιλ Σουνγκ θα σε οδηγούσαν στη φυλακή ή στον θάνατο.\nΚινητά τηλέφωνα, DVD και PC έχουν αρχίσει σιγά-σιγά να εξαπλώνονται στη χώρα. Οι ηλεκτρονικοί υπολογιστές της Βόρειας Κορέας δεν είναι συνδεδεμένοι στο διαδίκτυο και μόνο λίγοι από αυτούς συνδέονται στο εγχώριο δίκτυο (intranet). Ακόμα κι έτσι όμως, ένας υπολογιστής αποτελεί ισχυρό εργαλείο διακίνησης πληροφοριών, και οι αρχές κάνουν τυχαίους ελέγχους σε σκληρούς δίσκους κατόχων PC. Τα DVD νοτιοκορεάτικων σίριαλ που κυκλοφορούν παράνομα από χέρι σε χέρι, καθώς και τα κινητά που δανείζονται σήμα δικτύου από κεραίες της Νότιας Κορέας και της Κίνας, προσφέρουν μια διαφορετική εικόνα των γειτονικών χωρών από αυτή που ήθελε να περάσει η επίσημη προπαγάνδα. Λίγοι πια πιστεύουν ότι οι Νοτιοκορεάτες είναι φτωχοί. Τόσο μάλιστα που πλέον οι Νοτιοκορεάτες δεν παρουσιάζονται να υποφέρουν από πείνα αλλά από εθνική ταπείνωση, πολιτιστικό εκφυλισμό και περιβαλλοντική εξαχρείωση.\nΟι πολίτες κάτω των 30 δεν έχουν εμπειρίες ζωής υπό το παντοδύναμο κράτος που έλεγχε τη διανομή μερίδων, οπότε αδυνατούν να δουν το κράτος σαν τον φυσικό πάροχο όλων των αναγκών της ζωής. Αυτοί άνω των 30, έχοντας ζήσει την αποδυνάμωση του καθεστώτος, δεν αδυνατούν πλέον να φανταστούν ότι μπορούν να τα καταφέρουν και χωρίς αυτό. Όταν το 2006 και 2007 οι αρχές προσπάθησαν να κλείσουν τις μαύρες αγορές και να επανακαταστήσουν το θεσμό της διανομής μερίδων (χωρίς επιτυχία), οι έμποροι διαμαρτυρήθηκαν με συνθήματα όπως «δώστε μας μερίδες ή αφήστε μας να εμπορευόμαστε».\nΔεν πρέπει όμως να μας δημιουργείται η εντύπωση ότι οι Βορειοκορεάτες είναι έτοιμοι για αλλαγή καθεστώτος. Η χώρα παραμένει η πιο αστυνομοκρατούμενη και η πιο απομονωμένη χώρα του κόσμου και οι πολίτες δεν φαίνεται να είναι σε θέση να σχηματίσουν κάποιο οργανωμένο κίνημα αντίστασης. Οι κυρώσεις που επιβάλλονται στη Βόρεια Κορέα εδώ και χρόνια δεν έχουν πιάσει τόπο και τα μέλη της ελίτ δεν είναι διατεθειμένα να κάνουν καμία υποχώρηση εφόσον, με οποιαδήποτε θεσμική αλλαγή, θα κινδύνευε όχι μόνο η θέση τους αλλά μάλλον και η ζωή τους. Μόνο η Κίνα φαίνεται να είναι σε θέση να επιφέρει αλλαγές, καθώς η παύση της στήριξής της θα έφερνε τη Βόρεια Κορέα σε πολύ δύσκολη θέση. Την συμφέρει όμως;\nΠαρέλαση γυναικών στην επέτειο 60 χρόνων από την κατάπαυση πυρός του Πολέμου της Κορέας (photo)\nΗ Κίνα απολαμβάνει κάποια προνόμια από την ιδιαίτερη σχέση της με τη Βόρεια Κορέα. Πρώτον, η Βόρεια Κορέα διαθέτει αποθέματα μεταλλευμάτων όπως κάρβουνο, σίδερο και χαλκό και στη παρούσα κατάσταση η Κίνα έχει προνομιακά δικαιώματα εκμετάλλευσης αυτών των πρώτων υλών. Δεύτερον, η Κίνα ενδιαφέρεται για το σύστημα μεταφοράς που προσφέρει η γειτονική της χώρα. Τα πιο κοντινά σημεία πρόσβασης της βορειοανατολικής Κίνας στη θάλασσα είναι λιμάνια της Βόρειας Κορέας και το να χάσει αυτήν την πρόσβαση θα μεταφραζόταν σε αύξηση στο κόστος διάθεσης των προϊόντων της. Τρίτον, η Βόρεια Κορέα προσφέρει φτηνό εργατικό δυναμικό για γειτονικές εταιρείες της Κίνας, όπου αν ένας Κινέζος εργάτης παίρνει 100 δολάρια το μήνα, ο Βορειοκορεάτης παίρνει 20 με 25 για την ίδια εργασία.\nΑν όμως δεν μπορέσει να πειστεί η Κίνα να βοηθήσει στην αλλαγή των συνθηκών ζωής των εκατομμυρίων πολιτών της γειτονικής της χώρας, τότε τι ελπίδα αλλαγής απομένει;\nΟι δύο Κορέες σε νυχτερινή φωτογραφία δορυφόρου (photo)\nChristopher Hitchens – Worse Than 1984 – North Korea, Slave State\nInside North Korea – in pictures (εικόνες από την καθημερινή ζωή της ΒΚ)\nTags communism Hitchens nationalism North Korea


Αφιερωμένο στην Τζούνκο Ταμπέι το σημερινό doodle της Google - THETIMES.GR\nH Junko Tabei ήταν η πρώτη γυναίκα που έφτασε στην κορυφή του βουνού Έβερεστ.\nΓεννήθηκε στο Miharu, Fukushima ,και ήταν η πέμπτη κόρη σε μια οικογένεια επτά παιδιών.Θεωρήθηκε ασθενές, αδύναμο παιδί, αλλά ξεκίνησε ορειβασία στην ηλικία των 10 ετών, πηγαίνοντας σε ταξίδι αναρρίχησης στο όρος Mount Nasu . Αν και ενδιαφέρεται να κάνει περισσότερη αναρρίχηση, η οικογένειά της δεν είχε αρκετά χρήματα για ένα τόσο ακριβό χόμπι και η Τάμπεϊ έκανε λίγες αναρτήσεις κατά τη διάρκεια των γυμνασιακών της χρόνων\nΑπό το 1958 έως το 1962, η Tabei σπούδασε Αγγλική λογοτεχνία και εκπαίδευση στο Showa Women’s University , όπου ήταν μέλος του συλλόγου ορειβασίας. Στο πανεπιστήμιο συναντήθηκε με μια ομάδα ανδρών φοιτητών που ήταν σε ένα αλπικό κλαμπ, το οποίο επιθυμούσε να συμμετάσχει. Μετά την αποφοίτησή της, η Tabei δημιούργησε το Ladies Climbing Club: Japan (LCC) το 1969. Το σύνθημα της λέσχης ήταν “Ας πάμε σε μια υπερπόντια αποστολή από τους εαυτούς μας” και ήταν το πρώτο του είδους στην Ιαπωνία.\nΗ Τάμπε δήλωσε αργότερα ότι ίδρυσε το σύλλογο ως αποτέλεσμα του πώς αντιμετωπίστηκε από άντρες ορειβάτες της εποχής. μερικοί άνδρες, για παράδειγμα, αρνήθηκαν να σκαρφαλώσουν μαζί της, ενώ άλλοι νόμιζαν ότι ενδιαφερόταν μόνο για αναρρίχηση ως τρόπος να βρεθεί ένας σύζυγος.\nΚατά τη διάρκεια αυτής της περιόδου ανέβηκε σε βουνά όπως το όρος Fuji στην Ιαπωνία και το Matterhorn στις Ελβετικές Άλπεις . Μέχρι το 1972, η Tabei ήταν αναγνωρισμένη ορειβάτης στην Ιαπωνία.\nΤο LCC της Tabei περιείχε μια ομάδα γνωστή ως Expedition της Ιαπωνικής Γυναίκας Everest (JWEE), με επικεφαλής τον Eiko Hisano, που θα επιχειρούσε να συναντήσει το Όρος Everest . Η JWEE περιλάμβανε 15 μέλη, κυρίως γυναίκες που εργάζονταν, μεταξύ των οποίων καθηγητές, προγραμματιστής ηλεκτρονικών υπολογιστών και σύμβουλος ανηλίκων. Δύο από αυτούς, συμπεριλαμβανομένου της Tabei, ήταν μητέρες. Αφού ο Τάμπεϊ και ο Χιρόκο Χιράκαβα συγκέντρωσαν με επιτυχία την Ανναπούρνα ΙΙΙ στις 19 Μαΐου 1970,  η LCC αποφάσισε να αντιμετωπίσει το όρος Έβερεστ.\nΗ Τάμπε βοήθησε να βρει χορηγούς για την αποστολή, παρόλο που της είπαν συχνά ότι οι γυναίκες «έπρεπε να αναθρέψουν παιδιά». Ήταν σε θέση να λάβει την τελευταία στιγμή χρηματοδότηση από την εφημερίδα Yomiuri Shimbun και την Nippon Television , ωστόσο όλα τα μέλη της ομάδας έπρεπε ακόμα να πληρώσουν ένα ποσό σχεδόν ίσο με το μέσο μισθό της Ιαπωνίας. Για να εξοικονομήσουν χρήματα, θα χρησιμοποιούσαν ανακυκλωμένα καθίσματα αυτοκινήτων για να ράβουν αδιάβροχα σακουλάκια και γάντια. Αγόρασαν επίσης φτερά χήνας από την Κίνα και έκαναν τις δικές τους υπνόσακους. Οι μαθητές στο σχολείο συνέλεξαν αχρησιμοποίητα πακέτα μαρμελάδας για τους δασκάλους τους.\nΜετά από μια μακρά περίοδο εκπαίδευσης, η ομάδα ξεκίνησε την αποστολή στις αρχές του 1975 όταν ταξίδεψε στο Κατμαντού . Χρησιμοποιούσαν την ίδια διαδρομή για να ανέβουν στο βουνό που ο Sir Edmund Hillary και ο Tenzing Norgay είχαν πάρει το 1953. Στις αρχές Μαΐου, η ομάδα καταγόταν σε 6.300 μέτρα όταν μια χιονοστιβάδα χτύπησε το στρατόπεδό τους. Οι γυναίκες και οι οδηγοί τους θάφτηκαν κάτω από το χιόνι. Η Tabei έχασε τη συνείδησή της για περίπου έξι λεπτά μέχρι που ο οδηγός της σέρπα της έσκαψε. Δώδεκα μέρες μετά τη χιονοστιβάδα, στις 16 Μαΐου 1975, με τον οδηγό της sherpa, Ang Tsering, η Tabei έγινε η πρώτη γυναίκα που έφτασε στην κορυφή του Everest.\nΩς αποτέλεσμα της επίτευξής της, η Τάμπε έλαβε μηνύματα από τον βασιλιά του Νεπάλ και την ιαπωνική κυβέρνηση, έγινε μια τηλεοπτική εκπομπή για την αποστολή και ταξίδεψε στην Ιαπωνία κάνοντας προσωπικές εμφανίσεις.\nΤην περίοδο 1990-1991, η Ταμπέι έφτασε στο ψηλότερο βουνό της Βαρκελώνης.\nΕκτός από την αναρρίχηση της, η Ταμπέι είχε και οικολογικές ανησυχίες. Το 2000, ολοκλήρωσε μεταπτυχιακές σπουδές στο Πανεπιστήμιο του Kyushu με επίκεντρο την περιβαλλοντική υποβάθμιση του Everest που προκλήθηκε από τα απόβλητα που άφηναν πίσω οι αναρριχητικές ομάδες. Η Ταμπέι ήταν επίσης διευθυντρια του Ιπτάμενου Ιπτάγουα των Ιμαλαΐων της Ιαπωνίας, ενός οργανισμού που εργάζεται σε παγκόσμιο επίπεδο για τη διατήρηση των ορεινών περιβαλλόντων. Ένα από τα έργα της ήταν η κατασκευή ενός αποτεφρωτήρα για την καύση των σκουπιδιών των ορειβατών. Επίσης, ηγήθηκε και συμμετείχε σε αναρτήσεις καθαρισμού στην Ιαπωνία και τα Ιμαλάια.\nΗ Tabei ήταν παντρεμένη με τον Masanobu Tabei, έναν ορειβάτη που γνώρισε ενώ ανέβαινε στην Ιαπωνία το 1965. Το ζευγάρι έχει δύο παιδιά: Την Νορίκο και τον Σίνια\nΗ Tabei διαγνώστηκε με περιτοναϊκό καρκίνο το 2012. Ωστόσο, συνέχισε με πολλές από τις ορειβατικές δραστηριότητες της. Πέθανε σε νοσοκομείο στο Kawagoe στις 20 Οκτωβρίου 2016.


Ο Μπέσνικ Χάσι μιλά για την κλήρωση (video) -\n14 Ιουλίου 2017 • Posted under: ΑΘΛΗΤΙΚΑ, ΟΣΦΠ, ΠΟΔΟΣΦΑΙΡΟ\tby sport Department\nΔιαβάστε και δείτε στο επισυναπτόμενο βίντεο τις δηλώσεις του προπονητή του Ολυμπιακού, Μπέσνικ Χάσι για την κλήρωση της ομάδας στον 3ο προκριματικό γύρο του Τσάμπιονς Λιγκ.\nΑντίπαλος του Ολυμπιακού στον τρίτο προκριματικό γύρο του UEFA Champions League θα είναι η Παρτιζάν ή η Μπούντουτσνοστ, με πιθανότερη την πρώτη. Ένα σχόλιο;\n«Σε αυτή τη φάση θα βρεις μόνο δύσκολο αντίπαλο. Γνωρίζουμε καλά την Παρτιζάν και τώρα έχουμε χρόνο να συγκεντρωθούμε σε αυτά τα παιχνίδια μόνο. Είναι θετικό που παίζουμε το πρώτο παιχνίδι εκτός έδρας. Και το δεύτερο παιχνίδι εντός έδρας, μπροστά στο κοινό μας. Εκείνοι έχουν το πλεονέκτημα ότι θα έχουν δύο επίσημα παιχνίδια, θα έχουν ήδη αντίπαλο στα προκριματικά και θα είναι στη διοργάνωση. Θα μπορούσε να είναι πιο εύκολη κλήρωση, θα μπορούσε να είναι και πιο δύσκολη. Αλλά δεν χρειάζεται να το σκεφτόμαστε. Χρειάζεται μόνο να είμαστε συγκεντρωμένοι. Έχουμε καλή ομάδα, καλούς παίκτες, φέραμε μερικούς καλούς νέους παίκτες στην ομάδα και μπαίνουν σε ρυθμό. Το κλίμα στην ομάδα είναι πολύ καλό και έτσι είμαι αισιόδοξος ότι θα πάμε καλά. Σεβόμαστε όλους τους αντιπάλους μας, αλλά αυτή τη στιγμή σκέφτομαι περισσότερο τη δική μου ομάδα, παρά κάτι άλλο».\nΟ τεχνικός της Παρτιζάν (η πιθανότερη αντίπαλος του Ολυμπιακού) Μίροσλαβ Τζούκιτς είπε: «Ξέρουμε ότι ο πιθανός (σ.σ. εννοεί εφόσον προκριθεί η Παρτιζάν η οποία έχει νίκησει με 2-0 την Μπούντουτσνοστ) αντίπαλός μας στην επόμενη φάση είναι ο Ολυμπιακός, ο Έλληνας γίγαντας, ο οποίος έχει σπουδαία ποιότητα και τον εκτιμώ ιδιαίτερα.\nΟ επόμενος αντίπαλος της Παρτιζάν είναι η Μπούντουτσνοστ, όλες οι σκέψεις μας είναι στον επαναληπτικό και στην πρόκριση στον τρίτο γύρο. Το αποτέλεσμα στο Βελιγράδι δείχνει ότι είμαστε στο σωστό δρόμο».\nΠορφύρας – Ολυμπιακός 0-3 σετ\nΗ εξαιρετική πορεία της ομάδας βόλεϊ Γυναικών του Ολυμπιακού συνεχίστηκε και στο «Π. Σαλπέας», όπου επικράτησε με 3-0 σετ του Πορφύρα, στο πλαίσιο της 7ης αγωνιστικής του πρωταθλήματος της Volleyleague και διεύρυνε το αήττητο της. Οι «ερυθρόλευκες» πέτυχαν την 6η νίκη σε ισάριθμα ματς (είχαν και ένα ρεπό), σε ακόμα[…]


Εγκυμοσύνη και φλεβίτιδα: Για πάντα μαζί; - Daflon.gr\nΗ εγκυμοσύνη συχνά αναφέρεται ως ένας από τους παράγοντες κινδύνου για τη φλεβίτιδα. Εν μέρει, αυτό είναι αλήθεια. Ωστόσο, προτείνουμε να εξετάσουμε αυτό το πρόβλημα από διαφορετική οπτική γωνία. Η εγκυμοσύνη είναι μια ευκαιρία να εστιάσετε στην υγεία των ποδιών σας, διότι ιδιαίτερα σε αυτή την περίοδο αυτά έχουν τη μεγαλύτερη ανάγκη φροντίδας.\nΣύμφωνα με τις στατιστικές, πάνω από το 80% των γυναικών που επισκέπτονται τον γιατρό με συμπτώματα φλεβίτιδας, έχουν τουλάχιστον ένα παιδί1. Αυτό εξηγείται εύκολα. Κατά την εγκυμοσύνη αλλά και τον τοκετό το σώμα της γυναίκας βιώνει αξιοσημείωτες αλλαγές1. Ειδικότερα, γίνεται αναδιάρθρωση του ενδοκρινικού συστήματος, η οποία οδηγεί σε αποδυνάμωση του φλεβικού τοιχώματος. Στις εγκύους αυξάνεται ο όγκος του κυκλοφορούντος αίματος, προξενώντας πρόσθετη επιβάρυνση σε όλο το φλεβικό σύστημα. Κάθε μήνα η διόγκωση της μήτρας προκαλεί αύξηση της πίεσης στις φλέβες της πυέλου. Τέλος, το βάρος αυξάνεται, και αυτό αποτελεί πάντα σοβαρό παράγοντα κινδύνου για την ανάπτυξη φλεβίτιδας.\nΦυσικά, δεν υπάρχει μία κοινή «περίπτωση». Δεν αντιμετωπίζουν όλες οι γυναίκες στην εγκυμοσύνη πρόβλημα φλεβίτιδας. Αυτό εξαρτάται σε μεγάλο βαθμό από τις ατομικές ιδιαιτερότητες του οργανισμού, συμπεριλαμβανομένης της κληρονομικότητας, της φυσικής ελαστικότητας των φλεβών, της λειτουργίας του μηχανισμού της βαλβίδας της καρδιάς. Ωστόσο, εάν στην πρώτη εγκυμοσύνη τα συμπτώματα εμφανίζονται μόνο στο 20-30% των γυναικών, σε κάθε επόμενο παιδί οι κίνδυνοι αυξάνονται. Στη δεύτερη εγκυμοσύνη, η στατιστική δείχνει ποσοστό 40-60%, και στην τρίτη η φλεβίτιδα απαντάται ήδη στο 80% των περιπτώσεων2. Ως εκ τούτου, είναι χρήσιμο να ενημερωθούμε για τα μέτρα πρόληψης και θεραπείας της φλεβίτιδας, τα οποία ενδείκνυνται για τις γυναίκες σε αυτή την περίοδο της ζωής τους.\nΑκόμα και αν μια γυναίκα δεν είχε αντιμετωπίσει ποτέ τα συμπτώματα της φλεβίτιδας, οι ειδικοί συνιστούν συνήθως τη λήψη ορισμένων απλών προληπτικών μέτρων.\nΑν δεν υπάρχουν αντενδείξεις από την πλευρά του μαιευτήρα-γυναικολόγου, θα πρέπει να προσθέσετε στο πρόγραμμά σας ελαφριά φυσική δραστηριότητα που θα σας βοηθήσει στη βελτίωση της κυκλοφορίας του αίματος στα πόδια. Για παράδειγμα, περπάτημα και κολύμβηση (κατά προτίμηση σε ομάδες ειδικά για μέλλουσες μητέρες).\nΜπορείτε επίσης να κάνετε τακτικά στο σπίτι απλές ασκήσεις: κυκλικές κινήσεις με την πατούσα, ανύψωση στις μύτες των ποδιών, μεταφορά του βάρους από τις φτέρνες στις μύτες.\nΝα ξεκουράζετε τα πόδια σας, μην περνάτε όλη την ημέρα όρθιες ή αντίθετα, μόνο καθιστές. Εάν αισθάνεστε βάρος, μπορείτε να καθίσετε σε στάση με τα πόδια πάνω από τη λεκάνη. Οι γιατροί συνιστούν επίσης να κοιμάστε στην αριστερή πλευρά για να βελτιωθεί η ροή του αίματος.\nΣε ορισμένες περιπτώσεις (ή στο τέλος της κύησης) συνιστάται να φοράτε κάλτσες συμπίεσης, αλλά μην αποφασίζετε μόνες σας τον τύπο. Καλύτερα να ακολουθήσετε τις συμβουλές κάποιου ειδικού.\nΜην κάθεστε σταυροπόδι, έτσι συμπιέζονται οι φλέβες στην πύελο, οι οποίες ήδη αντιμετωπίζουν κατά τη διάρκεια της εγκυμοσύνης υψηλή αρτηριακή πίεση.\nΠροσέξτε το βάρος σας, δεν έχει σημασία πόσο μεγάλος είναι ο πειρασμός αυτή την περίοδο να αφήσετε όλες τις δίαιτες και απαγορεύσεις, η υπέρβαση του ορίου (αυτό συνήθως ορίζεται από τον γιατρό) μπορεί να επηρεάσει σοβαρά την κατάσταση των φλεβών.\nΟ πρώτος και ο πιο σημαντικός κανόνας: Μην παίρνετε πρωτοβουλίες. Κάθε έγκυος γυναίκα ξέρει ότι οποιοδήποτε φάρμακο μπορεί να χρησιμοποιηθεί μόνο μετά από τη λήψη ιατρική συμβουλής. Όταν τα πρώτα συμπτώματα της φλεβίτιδας (σε αυτά περιλαμβάνονται το πρήξιμο, ο πόνος και το αίσθημα βάρους στα πόδια, η εμφάνιση σπασμένων φλεβών στην επιδερμίδα, κ.λπ.), θα πρέπει να συμβουλευτείτε έναν ειδικό αγγειολόγο. Μερικές φορές, η φλεβίτιδα κατά τη διάρκεια της εγκυμοσύνης μπορεί να επιδεινωθεί γρήγορα και να προκαλέσει επιπλοκές. Ως εκ τούτου, είναι πολύ σημαντικό να συμβουλευτείτε έναν αγγειολόγο ήδη από το πρώτο τρίμηνο.\nΩστόσο, πολύ πιο σημαντικό είναι να μην αναβάλλετε τη θεραπεία για μετά τον τοκετό. Η επιτυχία εδώ κρίνεται από το κατά πόσο μια νεαρή μητέρα λαμβάνει όλα τα απαραίτητα μέτρα για την αποκατάσταση της υγείας των ποδιών της.\nΕπειδή και μετά την εγκυμοσύνη το σώμα της βρίσκεται υπό μεγάλη πίεση λόγω του αναδιαρθρωμένου ενδοκρινικού συστήματος και των μεταγεννητικών επιπλοκών. Μετά τη διακοπή του θηλασμού και κατόπιν συμβουλής ειδικού, μπορείτε να ξεκινήσετε τη χρήση φαρμάκων, όπως του φλεβοτονικού Daflon®. Χάρη στα πέντε βιοφλαβονοειδή, τα οποία περιλαμβάνονται στη σύνθεση του Daflon®, το φάρμακο αυτό τονώνει τις φλέβες και μειώνει τη στασιμότητα του αίματος, μειώνει τη διαπεραστικότητα των τριχοειδών αγγείων και αυξάνει την ελαστικότητα των τοιχωμάτων τους3. Όλα αυτά συμβάλλουν στην καταπολέμηση των συμπτωμάτων της χρόνιας φλεβικής νόσου.\nΣε κάθε περίπτωση, η εγκυμοσύνη είναι η καλύτερη περίοδος για να ασχοληθούμε με τον εαυτό μας, γιατί μετά τον τοκετό όλες οι δυνάμεις συνήθως ξοδεύονται για τη φροντίδα του μωρού και η νεαρή μητέρα τις πιο πολλές φορές απλώς δεν έχει χρόνο να φροντίσει τον εαυτό της. Μάλιστα, ακριβώς κατά την περίοδο αυτή, χρειάζεται περισσότερο από ποτέ τη δύναμη, τη ζωντάνια και την υγεία των ποδιών της.\n1) Προοπτική μελέτη παρατήρησης SPECTRUM: Καταχώριση των ασθενών με χρόνιες παθήσεις των φλεβών των κάτω άκρων, Victor S. SAVELJEV, PHLEBOLOGY, 1, 2012\nΠροηγούμενη ΣυμβουλήΗ σωστή διατροφή για την υγεία των ποδιών σε περιπτώσεις φλεβίτιδαςΕπόμενη ΣυμβουλήΠως να επιλέξουμε τα κατάλληλα παπούτσια για τη φλεβίτιδα;


Δημήτρης Τζετζέλος: Ένας… βουνίσιος δρομέας που ανακάλυψε το τρίαθλο – runnfun.gr\nΔημήτρης Τζετζέλος: Ένας… βουνίσιος δρομέας που ανακάλυψε το τρίαθλο\nΓιώργος Παπαδημητρόπουλος 27 Ιουνίου 2018 09:16 27 Ιουνίου 2018\nΟ Δημήτρης Τζετζέλος είναι μεγάλος φαν του Trimore Syros Triathlon και ένας από τους νέους αθλητές που διακρίθηκαν στην διοργάνωση. Έχοντας στο πλευρό του το Φυσικό Μεταλλικό νερό ΖΑΓΟΡΙ που ήταν θερμός υποστηρικτής της διοργάνωσης, κατάφερε μάλιστα φέτος να διακριθεί κολυμπώντας στα 5,5 χιλιόμετρα & τερματίζοντας 1ος άνδρας στην ηλικιακή του κατηγορία.\nΣυμμετείχε στο τρίαθλο στην Olympic απόσταση, ωστόσο, μια άτυχη στιγμή δεν του επέτρεπε να διεκδικήσει κάτι καλό καθώς το λάστιχο από το ποδήλατό του τον πρόδωσε με αποτέλεσμα να μην ολοκληρώσει τον αγώνα, στον οποίο πάντως, είχε μεγάλες πιθανότητες διάκρισης.\nΟ Δημήτρης Τζετζέλος μίλησε στο runnfun.gr για τη συμμετοχή του για τρίτη συνεχόμενη χρονιά στο μεγάλο τρίαθλο της Σύρου.\n“Κάθε χρόνο και καλύτερα”\n“Έρχομαι στη Σύρο από την πρώτη διοργάνωση. Χρόνο με το χρόνο ο αγώνας γίνεται καλύτερος και αυτό σε κάνει να θέλεις να έρθεις και την επόμενη χρονιά. Δεν ξέρεις τι θα συναντήσεις”, τόνισε αρχικά ο νεαρός αθλητής.\nΕΡ: Πως σου φάνηκε φέτος το επίπεδο της διοργάνωσης;\nΑΠ: Είναι εξαιρετικό. Δεν έχει να ζηλέψει τίποτα από διοργανώσεις στο εξωτερικό. Ο συναγωνισμός είναι μεγάλος και αυτό μας κάνει και εμάς να προσπαθούμε και να βελτιωνόμαστε. Το νησί είχε πολύ κόσμο και περάσαμε υπέροχα. Νομίζω ότι όποιος κάνει τρίαθλο πρέπει να λάβει το Trimore Syros Triathlon στο καλεντάρι του.\nΕΡ: Το ίδιο ισχύει και με άλλες διοργανώσεις στην Ελλάδα;\nΑΠ: Το επίπεδο έχει ανέβει πολύ. Εγώ επειδή είμαι δρομέας βουνού, θεωρώ ότι έχουμε εξαιρετικές διοργανώσεις. Το ZAGORI Mountain Running για παράδειγμα, είναι μια διοργάνωση που μαζεύει δρομείς και από το εξωτερικό. Και την περιμένω με ανυπομονησία στις 21/7 να τρέξω στο βουνό στον συγκεκριμένο αγώνα.\nΕΡ: Το τρίαθλο πως μπήκε στη ζωή ενός δρομέα ορεινού τρεξίματος όπως εσύ;\nΑΠ: Παρακολούθησα μια φορά έναν αγώνα μπρεβέ (σ.σ. ποδηλατικές διοργανώσεις μεγάλων αποστάσεων) και μου άρεσε πολύ. Πήρα, λοιπόν, ένα ποδήλατο και ξεκίνησα. Έκανα μερικούς αγώνες, αλλά το τρέξιμο δεν το άφησα ποτέ. Έτσι ήρθε η κολύμβηση για να συμπληρώσει την επιθυμία μου.\nΕμείς ευχόμαστε στον Δημήτρη να έχει ένα καλό αγώνα και στο Ζαγόρι στις 21 Ιουλίου. Θα πρέπει να πούμε ότι το Φυσικό Μεταλλικό Νερό Ζαγόρι είναι φυσικά μεγάλος χορηγός στο κορυφαίο event ορεινού τρεξίματος ZAGORI Mountain Running το οποίο φέτος αναμένεται να κάνει ρεκόρ συμμετοχών.\nΓια όσους θέλουν να ζήσουν τη μαγεία υπάρχει μια τελευταία ευκαιρία τόσο στο TeRA όσο και στο Marathon+, αφού θα ανοίξουν εκ νέου οι εγγραφές για λίγες μέρες και πιο συγκεκριμένα από την Τετάρτη 27/6 έως και την Δευτέρα 2/7, διαθέτοντας περιορισμένο αριθμό θέσεων για όσους δεν πρόλαβαν να δηλώσουν συμμετοχή και θέλουν να λάβουν μέρος στους δύο αυτούς αγώνες.\nΔείτε το βίντεο με τον Δημήτρη Τζετζέλο από τη Σύρο:\n3rd TRIMORE Syros TriathlonΔημήτρης ΤζετζέλοςΦυσικό Μεταλλικό Νερό ΖΑΓΟΡΙ\nPrevious ArticleO… ιπτάμενος Συριανός δρομέας Αλέξανδρος Μπόλιας στο runnfun.grNext ArticleΞέρω τι έκανες στο 3rd Trimore Syros Triathlon (Part ΙΙ)


Dial Up Services, to offer or not to offer ...? - freestuff.gr\nDial Up Services, to offer or not to offer ...?\nΔημοσίευση από billt » 04 Μάιος 2004 08:38\nχτες είχα ένα τηλεφώνημα απο μια εταιρία στην Αθήνα (εγώ είμαι Θεσσαλονίκη) που αντιπροσωπεύει τους μεγαλύτερους dial up προμηθευτές για να με πείσει να συνεργαστούμε, ώστε να δίνω στους πελάτες μου (έχω εταιρία webdesign και development) πακέτα σύνδεσης.Έχετε εσείς καθόλου εμπειρία με κάτι τέτοιο, αξίζει να ασχοληθεί κανείς ;\nΔημοσίευση από hik-hok » 04 Μάιος 2004 11:15\nγιατί να μην συνεργαστείς απ ευθείας με κάποιον ISP για να πάρεις καλύτερο ποσοστό ?\nΓενικά πάντως μην περιμένεις να βγάλεις τα τρελά λεφτά μια και οι περισσότεροι αγοράζουν σύνδεση από εκεί που θα πάρουν και τον υπολογιστή τους.\nΥπάρχουν εταιρίες Hosting , design που στα μεγάλα πακέτα την σύνδεση την δίνουν δωρεάν.\nΔημοσίευση από macman » 04 Μάιος 2004 11:46\nΓια ποια εταιρία πρόκειται;\nΜήπως την ΑΤΝΕΤ?\nΔημοσίευση από cdhyper » 04 Μάιος 2004 12:47\nΕπειδή και εγώ το έχω ψάξει δεν αξίζει τον κόπο. Δεν έχει λεφτά γιατί όπως είπε και ο hik hok αυτοί που πουλάνε pc πουλάνε και συνδέσεις.\nΔημοσίευση από gvard » 04 Μάιος 2004 21:36\nΕγώ θα το πω αλλιώς: Με συζητήσεις που είχα κάνει παλαιότερα με κάποιον provider είχε βγεί ένα ποσοστό 18% στις dialup συνδέσεις. Για ποιό λόγο να μην παρέχεις και αυτή την υπηρεσία, από τη στιγμή που είναι ένα επιπλέον έσοδο, το οποίο δεν έχει μεγάλο ρίσκο; Εγώ σκέφτομαι να το ξεκινήσω πάντως. Φυσικά είναι γνωστό οτι με κάθε νέο υπολογιστή παρέχονται και συνδέσεις Ιντερνετ, αλλά θα μπορούσες πχ να βγάλεις κάποιο ολοκληρωμένο πακέτο hosting + dialup, με κάποια επιπλέον έκπτωση.\nΔημοσίευση από iphost » 05 Μάιος 2004 00:47\nΕγώ παλιότερα είχα αρχίσει να δίνω συνδέσεις αλλά πιστέψτεμε δεν αξίζει έκτον αν έχεις όρεξη να υποστηρίζεις κάποιον που θα σε πάρει 30 φορές τηλέφωνο για να φτιάξη ένα εικονίδιο σύνδεσης.\nΕπίσης μόλίς έρθει ώρα για ανανέωση θα την κάνουν από τον ISP με αποτέλεσμα εσύ να πάρεις το ποσοστό μια τρίμηνης σύνδεσης και ο ISP τον πελάτη. Πρόσφατα μετά από προτροπή φίλου που έπιασε δουλεία σε ISP ξανάρχισα. Μια από τα ίδια ο κόσμος δεν αλλάζει ¨) το έκοψα σε ένα μήνα.\nΤελικά συμβουλή που νομίζω ότι είναι χρυσός.\nΚάνε μια δουλεία ασχολήσου αποικιστικά με αυτή και γίνε καλός σε αυτή αν γίνεται ο καλύτερος. Μην τραβάς λίγο από εδώ και λίγο από εκεί στο τέλος δεν θα έχεις κάνει τίποτα μόνο χρόνο θα έχεις χάσει.\nΔημοσίευση από gvard » 05 Μάιος 2004 16:16\nΤα πάντα είναι αναλόγως τι συμφωνία έχεις κάνει με τον provider, απλώς η συμφωνία σου δεν ήταν καθόλου καλή. Ο provider έπρεπε να αναλάμβανε την τεχνική υποστήριξη, καθώς και να σου δίνει το μερίδιο από τις ανανεώσεις του συγκεκριμένου username (μου τα είχαν πει αυτά στις συζητήσεις που είχα).\nΔημοσίευση από hik-hok » 05 Μάιος 2004 16:45\nΤα πάντα είναι αναλόγως τι συμφωνία έχεις κάνει με τον provider, απλώς η συμφωνία σου δεν ήταν καθόλου καλή. Ο provider έπρεπε να αναλάμβανε την τεχνική υποστήριξη\nΌλοι οι providers έχουν Help Desk το οποίο ευχαρίστως θα εξυπηρετήσει τον πελάτη όποιος και αν του έχει πουλήσει σύνδεση , το θέμα είναι ότι αν σου τηλεφωνήσει ένας πελάτης σου και σου πει του πρόβλημα του, θα πεις "Φιλαράκι κοίτα να δεις εγώ μόνο συνδέσεις κάνω για απορίες πάρε στο help desk του ISP" ο πελάτης θα μείνει ευχαριστημένος με τέτοια αντιμετώπιση ?\nΕπίσης αν το πεις σε κάποιον αυτό πριν αγοράσει από εσένα ότι "ξέρεις δώσε την συνδρομή κα μετά δεν σε ξέρω δεν με ξέρεις" θα σε προτιμήσει ?\nΣτο θέμα του ποσοστού αν κάνει ο πελάτης ανανέωση αλλού οι "μεγάλοι" ISP δεν δίνουν, αλλά αυτό μπορείς να το "ξεπεράσεις" αν έχεις αρχείο με τους πελάτες σου και τους ενημερώνεις εσύ όταν πλησιάζει η λήξη της συνδρομής.\nΔημοσίευση από iphost » 06 Μάιος 2004 02:15\nΘα συμφωνήσω με τον hik-hok εμένα δεν είναι στο στιλ μου να πω σε πελάτη πάρε αλλού να σε εξυπηρετήσουν. Ξέρω ότι δεν είναι δουλειά μου (σκέψου οι περιπτεράδες που πουλάν κάρτες να έπρεπε να κάνουν υποστήριξη γι αυτές ).\nΌσο για τις ανανεώσεις, ναι αυτό θα ήταν μια λύση αν και καμία φορά τηλεφωνούν και από τους ίδιος τους ISP για να ανανεώσουν, μάλλον θα δούλευε πάντως\n(και για να ξέρουμε για τι ποσά μιλάμε σε μία σύνδεση ISDN 128 έχεις κέρδος πάνω-κάτω 50€ το χρόνο)\nΔημοσίευση από billt » 06 Μάιος 2004 10:41\nmacman έγραψε: Για ποια εταιρία πρόκειται;\nΔυστυχώς δεν συγκράτησα το όνομα\ngvard , με ποια εταιρία προτίνεις συνεργασία ;\nΕγώ πάντως αντιμετωπίζω από τους υποψήφιους πελάτες μου σχεδόν πάντα τα παρακάτω αιτήματα με αυτή τη σειρά :\nα) Σύνδεση dialup\nβ) Υπολογιστές και υποστήριξη\nγ) Σταθερή τηλεφωνία\nΕπειδή θέλω να αφουγκράζομαι την αγορά θέλω να προσπαθήσω να προσφέρω ότι παραπάνω μπορώ , εφόσον αυτό είναι προσοδοφόρο και δεν με βάζει σε περιπέτειες.


Ο Ερντογάν μπορεί να οδηγήσει την Τουρκία σε capital controls\nΟ κίνδυνος θεμελιώδους απώλειας της εμπιστοσύνης και το βουνό χρέους σε δολάρια που θα πρέπει να αναχρηματοδοτηθεί\nτου Timothy Ash (*)\nΟι αγορές στην Τουρκία υπέστησαν ένα ακόμα σοκ από την απόφαση του προέδρου Recep Tayyip Erdogan να απολύσει έναν αξιοσέβαστο διοικητή της κεντρικής τράπεζας μετά από τέσσερις μήνες στη θέση αυτή, και να τον αντικαταστήσει με έναν σχετικά άγνωστο.\nΤουρκία: Καταρρέει η τουρκική λίρα– Χωρίς ψωμί 1.000.000 πολίτες\nΤα μηνύματα από την Τουρκία όταν διορίστηκε ο Naci Agbal τον Νοέμβριο, ήταν πως το έργο του ήταν να αντιμετωπίσει τις υποκείμενες, αλλά πασίγνωστες αδυναμίες της οικονομίας. Περιλάμβαναν τον υψηλό και αυξανόμενο πληθωρισμό (15,6% τον Φεβρουάριο) και μια δύσκολη θέση στην εξωτερική χρηματοδότηση.\nΑπάντησε με μια καλοδεχούμενη επιστροφή στην οικονομική ορθοδοξία, αυξάνοντας το βασικό επιτόκιο κατά 8,75 ποσοστιαίες μονάδες στο 19% για να υποστηρίξει τη λίρα και να βάλει φρένο στον πληθωρισμό. Η διαφάνεια και η επικοινωνία με την αγορά βελτιώθηκαν.\nΟι επενδυτές επιβράβευσαν την Τουρκία, με τη λίρα να ανατιμάται κατά 18% ενώ το κόστος για προστασία έναντι της χρεοκοπίας στα τουρκικά ομόλογα μειώθηκε κατά σχεδόν 3 ποσοστιαίες μονάδες την περίοδο από τον Νοέμβριο μέχρι και την περασμένη εβδομάδα. Είχε αρχίσει να φαίνεται φως στην άκρη του τούνελ. Αλλά μετά την αποχώρηση του Agbal, η λίρα έχει αρχικά κάνει βουτιά πάνω από 10% και τα spreads έχουν διευρυνθεί κατά 150-175 μ.β.\nΦαινομενικά, ο Erdogan σταμάτησε να εμπιστεύεται τον Agbal. Είναι δύσκολο να κατανοηθεί η λογική του αλλά μπορεί κανείς να φανταστεί πως ο πρόεδρος μπορεί να αντέδρασε στην προοπτική τα υψηλότερα επιτόκια να κουτσουρέψουν την ανάπτυξη εν όψει των φημολογούμενων πρόωρων εκλογών που ίσως πραγματοποιηθούν αργότερα φέτος. Όμως, η απομάκρυνση του Agbal έκανε μια δύσκολη οικονομική κατάσταση να μοιάζει σχεδόν ανεξέλεγκτη.\nΗ πραγματικότητα είναι πως η αντίδραση πολιτικής του Agbal δεν έχει εναλλακτική. Ενώ η νέα διοίκηση της κεντρικής τράπεζας υπό τον Sahap Kavcioglu θα προσπαθήσει να διατηρήσει τη γραμμή σε ό,τι αφορά τη λίρα με παρεμβάσεις στο νόμισμα, η αγορά γνωρίζει πως αυτή η αντίδραση έχει περιορισμούς.\nΤα μικτά αποθέματα ξένου συναλλάγματος ανέρχονται σε περίπου 92 δισ. δολάρια, αλλά τα ρευστά αποθέματα ξένου συναλλάγματος που μπορούν να χρησιμοποιηθούν μπορεί να ανέρχονται μόνο σε 25-30 δισ. δολάρια, εξαιρουμένου του χρυσού και του δανεισμού μέσω των λεγόμενων συμφωνιών swap. Τα καθαρά αποθέματα ξένου συναλλάγματος είναι στα -46 δισ. δολάρια.\nΗ περαιτέρω μείωση των μικτών αποθεμάτων, που οδηγεί ακόμα βαθύτερα σε αρνητικό έδαφος τα καθαρά αποθέματα, ελλοχεύει τον κίνδυνο θεμελιώδους απώλειας της εμπιστοσύνης στον χρηματοοικονομικό τομέα, καθώς και περισσότερων συστημικών κρίσεων.\nΗ Τουρκία αντιμετωπίζει μεικτές απαιτήσεις εξωτερικής χρηματοδότησης περίπου 250 δισ. δολαρίων. Αυτά είναι τα δολάρια που χρειάζεται για να αποπληρώσει εξωτερικό χρέος που ωριμάζει, να καταβάλλει τις πληρωμές κουπονιών σε βραχυπρόθεσμα ομόλογα και να καλύψει το έλλειμμα τρεχουσών συναλλαγών της τους επόμενους 12 μήνες.\nΟι επιλογές της κεντρικής τράπεζας είναι περιορισμένες. Περιλαμβάνουν διατήρηση των επιτοκίων σε υψηλά επίπεδα για να αποκλιμακώσουν την εσωτερική ζήτηση και τη ζήτηση για εισαγωγές, να αφήσουν το νόμισμα να προσαρμοστεί πτωτικά, ή να στραφούν σε capital controls ή και σε δανεισμό από το ΔΝΤ.\nΟ Erdogan από καιρό έχει αποκλείσει το ενδεχόμενο να στραφεί για βοήθεια στο ΔΝΤ. Με τον πρόεδρο από καιρό έχουμε μάθει να μην λέμε ποτέ, ποτέ. Αλλά νομίζουμε πως το κυβερνών κόμμα AKP είναι αντίθετο προς τα capital controls. Γενικά είναι ένα φιλοεπιχειρηματικό κόμμα, παρά τη δογματική αποστροφή του Erdogan έναντι της ορθόδοξης νομισματικής πολιτικής.\nΕίναι ενθαρρυντικό που ο υπουργός Οικονομικών Lutfi Elvan έχει επιβεβαιώσει τη δέσμευση στις ελεύθερες αγορές και έχει αποκλείσει τα capital controls. Αλλά αν δεν καταλάβει γρήγορα η νέα ομάδα οικονομικής διαχείρισης τις περιορισμένες επιλογές της, τότε το χειρότερο σενάριο δεν μπορεί να αποκλειστεί.\nΌλα αυτά είναι θλιβερά επειδή οι επενδυτές έχουν δείξει μεγάλη πίστη στην Τουρκία, παρά την προφανή επιδείνωση του πιστωτικού της story από το 2011. Αυτή η επενδυτική εμπιστοσύνη είναι ξεκάθαρο πλέον πως φθίνει –οι εισροές χαρτοφυλακίου ύψους 15 δισ. δολαρίων που επέστρεψαν από τον Νοέμβριο πιθανότατα θα ναξαφύγουν γρήγορα. Και μπορεί να μην επιστρέψουν τόσο γρήγορα εκτός και αν δούμε μια ταχεία επιστροφή στην ορθοδοξία. Είναι δυνατό αυτό υπό τον Erdogan; Τώρα ίσως είναι δίκαιο να τεθεί το ερώτημα αυτό.\nΟι εξελίξεις στην κεντρική τράπεζα έχουν δείξει ξεκάθαρα τη δύσκολη πολιτική οικονομία στην Τουρκία, στην οποία δεν βοηθά η υπερσυγκέντρωση εξουσιών στα χέρια του Erdogan από τότε που οι συνταγματικές αλλαγές του 2017 έφεραν την εκτελεστική προεδρία στη χώρα.\nΟ Erdogan είναι γνωστός για τις ανορθόδοξες απόψεις του για την οικονομική πολιτική –αποστρέφεται την τοκογλυφία και γι’ αυτό συνηθίζει να τα βάζει με τα υψηλά επιτόκια. Καιρό έχει αυτές τις απόψεις, αλλά, στις αρχές της διακυβέρνησης του, οι μετριοπαθείς και αυτοί που σκέφτονταν ορθόδοξα οικονομικά στο AKP ήταν που βοήθησαν ώστε να παραμένουν υπό έλεγχο αυτές οι απόψεις.\nΔυστυχώς, αυτό που βλέπουμε τώρα είναι ένας Erdogan ανεξέλεγκτος. Ίσως ο μόνος έλεγχος που γίνεται στην διακυβέρνησή του είναι από την αγορά, που μοιάζει να ψηφίζει με τα πόδια. Ας ελπίσουμε πως ο Erdogan τελικά θα ακούσει και θα αντιστρέψει την τρέχουσα πορεία του. αλλιώς οι προοπτικές για την Τουρκία είναι πράγματι ζοφερές.\n* Ο συγγραφέας είναι senior strategist του τμήματος κρατικού χρέους αναδυόμενων αγορών της BlueBay Asset Management. H BlueBay διαπραγματεύεται ξένο χρέος, περιλαμβανομένου αυτού της Τουρκίας.


Προβλέψεις από το… τάραφλεξ - Onsports.gr\nΡούλα Κεφάκη 18 Φεβρουαρίου 2011, 21:13\nΠροβλέψεις από το… τάραφλεξ\nΟι αρχηγοί των ομάδων βόλεϊ Ολυμπιακού και Παναθηναϊκού, Ανδρεάδης και Πανταλέων, μιλούν για το ποδοσφαιρικό ντέρμπι.\nΤην έννοια του ντέρμπι τη ζουν συχνά-πυκνά στο πετσί τους. Η ψυχολογική προετοιμασία της αναμέτρησης με τον «αιώνιο» αντίπαλο, η προσμονή των οπαδών, η εντός του αγωνιστικού χώρου «μάχη» για τους τίτλους είναι για αυτούς συνηθισμένο φαινόμενο.\nΟ Ανδρέας Ανδρεάδης και ο Σωτήρης Πανταλέων, αρχηγοί των ομάδων βόλεϊ Ολυμπιακού και Παναθηναϊκού αντίστοιχα, επιχειρούν τις προβλέψεις τους ενόψει του ποδοσφαιρικού ντέρμπι:\n«Στα ντέρμπι δε χωρούν προγνωστικά, θα κερδίσει όποιος παίξει καλύτερα. Πιστεύω ότι η έδρα και η βοήθεια του κόσμου δίνουν στον Ολυμπιακό ένα μικρό προβάδισμα. Ελπίζω η ομάδα μου να παίξει όπως ξέρει και στο τέλος της περιόδου να πανηγυρίσουμε το πρωτάθλημα», είπε ο κεντρικός των «ερυθρολεύκων», Ανδρέας Ανδρεάδης.\nΑν και δεν τον… συμφέρει, ο Σωτήρης Πανταλέων έδωσε το προβάδισμα στην ομάδα του Πειραιά, όχι μόνο για τη σαββατιάτικη αναμέτρηση, αλλά και για την κατάκτηση του τίτλου: «Αν ο Ολυμπιακός είχε χάσει βαθμούς στον αγώνα με τον Άρη, θα είχε μικρύνει η ψαλίδα και το ντέρμπι θα είχε μεγαλύτερο ενδιαφέρον. Θεωρώ ότι η διαφορά των δύο ομάδων είναι πολύ μεγάλη και είναι απίθανο να γίνει η ανατροπή μέχρι το τέλος της σεζόν. Ακόμα και να χάσει βαθμούς ο Ολυμπιακός στο Καραϊσκάκη, είναι δύσκολο να στραβοπατήσει αλλού».\n19 λεπτά πριν ΠΑΟΚ: Η ενδεκάδα με ΠΑΣ Γιάννινα (video)\n44 λεπτά πριν La Liga: Άνετη… τεσσάρα Εσπανιόλ σε Ντέπορ


Πατερικός: Φιλοκαλούμεν άνευ ευτελείας και φιλοσοφούμεν μετά μαλακίας\nΒρε άφρον νεοέλληνα! Τί δουλειά έχεις εσύ με αυτά τα καταθλιπτικά τέρατα πού λέγονται Ευρωπαίοι και δεν έχουν ούτε θεό, ούτε τσίπα, ούτε φιλοσοφία ζωής; Τί καλό είδες από την Ευρώπη; Είναι τόσο σημαντικό να μπορείς να πηγαίνεις στο Παρίσι και το Λονδίνο με ταυτότητα αντί για διαβατήριο; Σου προσδίδει τέτοια αξία και πόντους πολιτισμού αυτή η πράξη;\nΗ Ευρώπη νεοέλληνα σε γέμισε με ξίγκια και καρκινώματα κακίας. Αφού κυρίεψαν την σάρκα σου, έκαναν κατοχή και στην καρδιά σου. Γέμισε η ψυχή σου με κυνισμό, με αθεΐα, με απελπισία και στον αμερικάνικο καταναλωτισμό πόρνεψε η σάρκα σου. Φοβάσαι, λέει την πείνα και την στέρηση. Μα τα παιδιά σου και τα εγγόνια σου από τώρα έχουν πουληθεί στους δουλέμπορους τους φράγκους και το σπέρμα σου είναι υποθηκευμένο στους αφεντάδες της γής. Δεν έμαθες, δεν διδάχτηκες πώς ο έλληνας όταν θράφηκε στην φιλοκαλική ευτέλεια και στην αμαλάκιστη φιλοσοφία, τότε μεγαλούργησε. Όταν στερήθηκε τότε θεολόγησε και μίλησε με το Πνεύμα ενώπιος ενωπίω. Ο έλληνας όταν πείνασε και πέταξε τα δεσμά της τεχνητής συβαρίτικης ευδαιμονίας από πάνω του , τότε μίλησε με την Αλήθεια, έγινε Αλήθεια, πέταξε φτερά, εξέπεμψε φως.\nΚακομοίρη νεοέλληνα πού βαυκαλίζεσαι για αρχαίους προγόνους και ιστορία κομμένη και ραμμένη στα γερμανικά σχολεία των αρείων. Κακομοίρη νεοέλληνα πού κάνεις τον σταυρό σου ορθόδοξα και είσαι παραδομένος στην προτεσταντική ηθική. Ποιοί είναι οι θεοί σου; Τα είδωλα των φράγκων, Ποιά είναι η ζωή σου; Ο τρόπος των αγροίκων. Ποιό είναι το μέλλον σου; Τα δεσμά στους καννίβαλους του πολιτισμού.\nΗ Ελλάδα στάθηκε ανά τους αιώνες καράβι μοναχικό. Πάλεψε με τα κύματα και με τους σκοπέλους και τέλος συμφιλιώθηκε τόσο πολύ με το πάλεμα και τον θάνατο, πού τους έκανε υποτακτικούς της να γράφουν ιστορία και φιλοσοφία για λογαριασμό της και να μιλάνε με το θείο κατάματα. Πετάξτε την φράγκικη βελάδα από πάνω σας γιατί θανατώνεστε. Το να είσαι έλληνας είναι ευθύνη. Κατάρα σε αυτούς πού θάβουν με ντροπή την ελληνικότητα τους, κάτω από την τιάρα της ύβρης και την ψευδοπορφύρα της φραγκιάς. Αυτοί είναι ήδη πεθαμένοι. Θεοσχωρέστους. Όμως όσοι απομείναμε όρθιοι θα χορεύουμε με την λύρα του Ομήρου και σχολείο μας θα είναι τα κοντάκια του Ρωμανού. Και όποιος επιζήσει χαλάλι του.\nΟ καθένας ας διαλέξει ζωή ή θάνατο.\nRead more: http://iereasanatolikisekklisias.blogspot.com/#ixzz3kkjbd9LC


Η αλήθεια και η “γύμνια” δεν κρύβονται για πολύ - ΕΛΕΥΘΕΡΙΑ Online\nΗ υποκρισία περισσεύει, η ιδιοτέλεια γιγαντώνεται και το παραμύθι πάει σύννεφο την προεκλογική περίοδο. Κυριαρχούν η εικόνα και οι εντυπώσεις, στην προσπάθεια να πειστεί ο πολίτης και να ξεχάσει όλα αυτά που δεν έγιναν.\nΗ ουσία και η αλήθεια πάνε περίπατο. Οι υποσχέσεις και οι εξαγγελίες που είχαν δοθεί χρόνια πριν, αλλά δεν υλοποιήθηκαν, ξαναδίνονται και επικαιροποιούνται.\nΟι πολιτικάντηδες θεωρούν ότι ο κόσμος τρώει το παραμύθι και την κοροϊδία και παίρνουν θάρρος. Θεωρούν ότι όσο πιο πολύ φωνάξεις κι επιτεθείς με απαξιωτικούς και προσβλητικούς χαρακτηρισμούς στους αντιπάλους σου, τόσο πιο ελκυστικός θα γίνεις στους πελάτες - ψηφοφόρους.\nΤο πιο προκλητικό είναι να κατηγορείς τους αντιπάλους σου για παλαιοκομματικές μεθόδους, για εκμετάλλευση της θέσης τους και για κατασπατάληση του δημοσίου χρήματος, όταν εσύ έχεις σπάσει κάθε ρεκόρ σε τέτοιες μεθόδους, για χρόνια, από τις θέσεις εξουσίας που κατείχες και ο Μαυρογιαλούρος φαντάζει μικρός και “συνεπής” μπροστά σου.\nΟταν ανακοινώνεις ότι με την υπογραφή σου δημοπρατείται κάθε έργο σε γειτονιά και ραχούλα περιοχών της Περιφέρειας, δεν μπορείς να παρουσιάζεσαι σαν το καινούργιο και το σύγχρονο. Οταν δεν αφήνεις πανηγύρι για πανηγύρι και πίτα για πίτα και το έργο σου περιορίζεται σε χαιρετούρες και δημόσιες σχέσεις, δεν μπορείς να καταδικάζεις το χθες και το παλιό πολιτικό σύστημα.\nΤο νέο είναι η αλήθεια, είναι η αυτοκριτική, η ισονομία, η αξιολόγηση και η ιεράρχηση, η προτεραιότητα στα σπουδαία και τα σημαντικά. Το καινούργιο είναι ο σεβασμός του πολιτικού σου αντιπάλου, η συζήτηση και ο διάλογος, η αποδοχή της δημοκρατικής λειτουργίας των συλλογικών οργάνων που ανήκουν στο θεσμό που υπηρετείς. Το σύγχρονο είναι όταν δουλεύεις με πάθος, με σχέδιο και αποτελεσματικότητα και όχι για την εικόνα και τις εντυπώσεις.\nΗ τομή είναι να αντιμετωπίζεις ισότιμα και αντικειμενικά όλους τους πολίτες και όχι να βραβεύεις τους ημετέρους, τους αρεστούς και τους πρόθυμους.\nΟταν διοικείς με το παραμύθι, με την εικόνα και την αυταρέσκεια η πραγματικότητα θα σε εκδικηθεί. Οι πολίτες θα σε τιμωρήσουν, γιατί η αλήθεια και η “γύμνια” δεν μπορούν να κρυφτούν για πολύ.


ShowTime-cy: Η ΕΙΔΗΣΗ ΤΗΣ ΗΜΕΡΑΣ ΠΟΥ ΠΡΟΚΑΛΕΙ... ΟΡΓΗ\nΗ ΕΙΔΗΣΗ ΤΗΣ ΗΜΕΡΑΣ ΠΟΥ ΠΡΟΚΑΛΕΙ... ΟΡΓΗ\n"Όταν συνελήφθη, ο κόσμος δεν ήξερε τι ήταν αυτή η υπόθεση. Ο πελάτης μου πήρε την απόφαση να παρουσιάσει τη σοβαρότητα της υπόθεσης".\nΟ Daniel και η Savilla συνελήφθησαν τον Ιούνιο του 2016 όταν βρέθηκε ότι οι κόρες τους ζούσαν με τον 52χρονο στο σπίτι του στην Πενσιλβάνια. Τη στιγμή της σύλληψής τους το ζευγάρι παραδέχτηκε ότι είχαν κάνει "δώρο" τη μεγαλύτερη κόρη τους, τότε 14 ετών, για να την παντρευτεί.\nΣτη συνέχεια όμως του πάσαραν και άλλες 5 κόρες τους και ζούσαν μαζί του. Όταν βρήκαν τα κορίτσια οι αρχές αποκάλυψαν ότι ζούσε μαζί τους και η Savilla, με τη μεγαλύτερη κόρη της να έχει φέρει στον κόσμο το πρώτο της παιδί με τον 52χρονο Kaplan. Έχουν αποκτήσει δύο παιδιά, 1 και 4 ετών, με τα κορίτσια που βρέθηκαν σπίτι του να κυμαίνονται ηλικιακά από 3 μηνών έως 18 ετών. Στο σπίτι του, σύμφωνα με τις αρχές, βρέθηκαν 11 κορίτσια.newsit ΚΑΝΤΕ LIKE ΕΔΩ ΓΙΑ ΝΑ ΕΙΣΤΕ ΠΑΝΤΑ IN ΣΤΗΝ ΕΝΗΜΕΡΩΣΗ


Έχεις εμμονή μαζί του; Ανακάλυψε το τώρα! | TROKTIKO 2\n« 9 μαθηματικά κόλπα, που δεν μας έμαθαν στο σχολείο [photos]\nΔήλωση-«βόμβα» για την Αίγινα: «Το ταχύπλοο ίσως και να ήταν στον αυτόματο… »\nΈχεις εμμονή μαζί του; Ανακάλυψε το τώρα! Δημοσιεύτηκε 28/08/2016 Όταν μια γυναίκα νιώθει ερωτευμένη είναι ικανή να κάνει τα πάντα, κάποιες φορές όμως η αγάπη της –δυστυχώς- εκδηλώνεται με…πράξεις που φανερώνουν πως έχει εμμονή με τον καλό της.\nΤι γίνεται όμως όταν αυτές οι εμμονές γίνουν η αιτία να καταστρέψετε την σχέση σας;\nΠέντε στις επτά σχέσεις καταστρέφονταιΈρευνα που πραγματοποιήθηκε στο πανεπιστήμιο της Οξφόρδης αποδεικνύει ότι η εμμονή σε μα σχέση ή αλλιώς το σύνδρομο της ψυχαναγκαστικής διαταραχής, θεωρείται η τρίτη αιτία χωρισμού αφού ένα μεγάλο ποσοστό ανθρώπων (που φτάνει στο 48%) δεν ερωτεύονται απλά, αλλά παθαίνουν εξάρτηση με τον σύντροφο τους.\nΕσύ έχεις εμμονή με τον σύντροφο σου; Τα παρακάτω σημάδια θα σου το αποκαλύψουν\nΠου είναι η ευτυχία: Δεν υπάρχει τίποτα πιο δύσκολο και ψυχοφθόρο για σένα από το να είσαι μακριά του; Όταν ο καλός σου δεν μπορεί να είναι μαζί σου εσύ δεν μπορείς να κανείς τίποτα χωρίς αυτόν αφού τα θεωρείς όλα μάταια, μιας και δεν θα τα μοιράζεσαι μαζί του; Το βρίσκεις δύσκολο να είσαι χαρούμενη μακριά του;\nΑν αυτά που διαβάζεις σε κάνουν να κουνάς καταφατικά το κεφάλι τότε πρέπει να σταματήσεις να νιώθεις έτσι επειδή οι εμμονές σου θα αποβούν μοιραίες. Δεν πρέπει ο σύντροφος σου να αποτελεί την μοναδική πηγή ευτυχίας για εσένα. Η ευτυχία πρέπει να ξεκινάει από μέσα σου για να την μεταδίδεις και στους άλλους.\nΤο απόλυτο κενό: Όταν είσαι μακριά του, το κινητό σου γίνεται η προέκταση του χεριού σου, αφού τον βομβαρδίζεις ασταμάτητα με sms; Όταν ο καλός σου βγει με φίλους εσύ μετράς αντίστροφα μέχρι να γυρίσει; Αν αντιδράς έτσι πρέπει να σταματήσεις άμεσα, γιατί σε μια υγιή σχέση που υπάρχει αγάπη είναι λογικό ο ένας από τους δυο να έχει την ανάγκη να πάει κάπου μόνος, να βγει με φίλους και γενικά να κάνει κάτι χωρίς τον άλλον. Μπορεί να στέλνετε που και που κανένα μήνυμα ο ένας στον άλλον αλλά οι υπερβολές σίγουρα δεν είναι υγιείς.\nΜάλιστα ο Δρ Θάνος Ε. Ασκητής υποστηρίζει πως είναι πάρα πολύ σημαντικό να περνάμε εποικοδομητικό χρόνο και χώρια για να είμαστε ευτυχισμένοι. Το να είμαι μονίμως «κολλημένος» πάνω στο/ στη σύντροφό μου, δεν είναι σημάδι έρωτα αλλά εξάρτησης. Πρόβλημα υπάρχει όταν περνάω καλά μόνο χωρίς τον άλλον ή όταν επιδιώκω να ξεφεύγω από τη σχέση πιο συχνά από ότι επιδιώκω να είμαι μέλος αυτής.\nΜετά από σένα τι; Μόνο με την σκέψη πως υπάρχει περίπτωση να τον χάσεις πανικοβάλλεσαι, και αυτός σου ο πανικός μετατρέπεται σε καταπίεση προς τον σύντροφο σου; Αν τον αγαπάς τόσο πολύ πρέπει να πάψεις να καταβάλλεσαι από αρνητικές σκέψεις επειδή αυτές με την σειρά τους θα σε κάνουν πιεστική και είναι πολύ πιθανό να τον χάσεις.\nΗ εμμονή είναι παρόμοια με το πάθος, αλλά είναι σίγουρα πιο παραπλανητική!\nShare the post "Έχεις εμμονή μαζί του; Ανακάλυψε το τώρα!"


Ο Σεμπάστιαν Λεμπ και η καραντίνα... | analitis.gr\nΗ πανδημία του κορονοϊού δεν κάνει εξαιρέσεις ακόμη κι εάν είσαι ο Σεμπάστιαν Λεμπ. Ο Γάλλος οδηγός αυτοκινήτου, παραμένει σε κατ΄ οίκον περιορισμό, στην Ελβετία και μιλά στο γαλλικό πρακτορείο ειδήσεων (AFP) για το πως περνά τις ημέρες καραντίνας…\n«Οι συνθήκες είναι λιγότερο πιο αυστηρές από ό, τι στη Γαλλία. Δεν απαγορεύεται να βγαίνουμε έξω, δεν είμαστε υποχρεωμένοι να είμαστε μόνοι στο αυτοκίνητό μας», διηγείται ο εννέα φορές παγκόσμιος πρωταθλητής και συνεχίζει: «Τα καταστήματα και τα πάντα κλειστά, δεν υπάρχουν πολλά να κάνουμε, εκτός από μια βόλτα, με τα πόδια, με ένα μικρό σκούτερ ή ένα ποδήλατο. Οι περισσότεροι άνθρωποι γνωρίζουν τι συμβαίνει και ο καθένας αποφεύγει την επαφή. Γυμνάζομαι λίγο, παίζω Playstation, φροντίζω την κόρη μου, λίγο τραμπολίνο, μοτοσικλέτα στο σπίτι (γέλια)»…\nΑυτό το διάστημα του περιορισμού, ο Λεμπ μοιράζεται συχνά-πυκνά αστείες στιγμές στα Μέσα Κοινωνικής δικτύωσης, ενώ δεν παραλείπει να προκαλεί και να προκαλείται από τον συνοδηγό του, Ντανιέλ Ελενά: «Όταν κάνουμε κάτι αστείο, είναι καλό να το μοιραζόμαστε. Ο Ντανιέλ προκαλεί τον εαυτό του και θέλει να κάνει το ίδιο μ΄ εμένα. Δεν πετυχαίνει πάντα, αλλά είναι καλό που προσπαθεί».\nΑναφερόμενος στις συνέπειες του κορονοϊού, σε αμιγώς αθλητικό επίπεδο, ο Γάλλος οδηγός, τονίζει: «Από το Ράλι του Μόντε Κάρλο, δεν εχω μπει στο αυτοκίνητο. Ήδη σε κανονικές περιόδους, δεν μπαίνω τόσο συχνά όσο αυτοί που κάνουν το πλήρες πρωτάθλημα. Αλλά αυτό, συμβαίνει από τον Ιανουάριο. Δεν έχω δει το αυτοκίνητο! Οι επόμενοι τρεις αγώνες έχουν αναβληθεί. Όταν θα βγούμε από τον περιορισμό και η κατάσταση θα σταθεροποιηθεί, οι δραστηριότητες θα μπορέσουν να επαναληφθούν; Σε τρεις εβδομάδες; Σε έναν μήνα; Σε δύο μήνες; Δεν ξέρω και δεν νομίζω ότι κάποιος γνωρίζει πραγματικά. Θα δούμε τι θα κάνουμε».\nΗ απάντηση του Λεμπ στην ερώτηση εάν τον ενοχλεί που έχει τόσο καιρό να πιάσει τιμόνι, προκαλεί γέλιο: «Ξεσπάω στο τιμόνι του Playstation! Δεν είναι το ίδιο, αλλά βοηθά να περάσει ο χρόνος. Αναγκαστικά, αφού είναι η κύρια δραστηριότητά μου και δεν μπορώ να το κάνω. Έχει αλλάξει η ζωή μου, όπως όλων. Μου αρέσει να παίζω F1! Νομίζω ότι το κάνουν και οι οδηγοί της F1»…


Μίλαν: Νέος προπονητής ο Γκατούζο-Παρελθόν ο Μοντέλα\nΑποτελεί την κορυφαία έκθεση αυτοκινήτου στον κόσμο και διαχρονικά κατά την είσοδο υποδέχονται τους επισκέπτες όμορφες νεαρές κοπέλες με αρκετά σέξι ντύσιμο. Αυτό όμως άλλαξε από φέτος, αφού στην έναρξη της έκθεσης, την Τρίτη, ήταν η σαφής η διαφορά.\nΤο αυτοκίνητο πρέπει να γοητεύει από μόνο του, δηλώνουν πια όλο και περισσότεροι εκπρόσωποι αυτοκινητοβιομηχανιών, παρόλο που μέχρι πέρυσι επιστράτευαν μοντέλα για να προωθήσουν τα καινούργια τους supercar.\nΈτσι φέτος τους επισκέπτες τους υποδέχονται νέοι και νέες, όλοι καλά καταρτισμένοι για τα προϊόντα που προωθούν, με πιο σπορ ντύσιμο και σίγουρα όχι με κοντά μίνι οι γυναίκες.\nΑν και στα περισσότερα περίπτερα επικρατούν παντελόνια, μακριές φούστες, t-shirt και σακάκια, υπάρχουν και κάποιες εταιρείες που επιμένουν στον παλιό κανόνα. Μια απ’ αυτές είναι η ιταλική Manifattura Automobili Torino που έχει επιστρατεύσει το γνωστό μοντέλο Εύα Σκιλιάρι, αλλά και η ελβετική βιομηχανία ελαστικών Coopertires, όπου δύο νέες με φορεματάκια μίνι ποζάρουν χαμογελαστές καθώς πλησιάζουν οι φωτογράφοι.\n«Το να παρουσιάζεις ένα ελαστικό ως κάτι σέξι είναι από μόνο του μια πρόκληση», δηλώνει εκπρόσωπος της εταιρίας. “Στους άνδρες αρέσει να φωτογραφίζουν γυναίκες. Και η τηλεόραση, σχεδόν όλα τα αυτοκίνητα που δείχνει έχουν πάντα ένα μανεκέν. Είναι μια εικόνα χαρακτηριστική μιας έκθεσης αυτοκινήτου που απευθύνεται κυρίως σε έναν ανδρικό κόσμο”.\nΑπ’ την άλλη, εταιρείες όπως η Toyota Motor Corp. και η Nissan Motor Co. ανακοίνωσαν ότι θα κάνουν περικοπές σε αυτό το κομμάτι προσέλκυσης του αντρικού κοινού, υπό την πίεση του παγκόσμιου πια κινήματος #MeToo κατά της σεξουαλικής παρενόχλησης. Η Lexus επιβεβαίωσε μάλιστα ότι δεν θα επιστρατεύσει μοντέλα στη φετινή έκθεση, ενώ και η Fiat Chrysler Automobiles NV λέγεται ότι έχει ακυρώσει αρκετά συμβόλαια με μοντέλα. Η κατασκευάστρια των Maserati, Jeep και Alfa Romeo αντιθέτως θα προσλάβει και άντρες για να διαφημίσει τα νέα της μοντέλα.\nΔιεθνή Έκθεση Αυτοκινήτου της Γενεύης, ΜΟΝΤΕΛΑ


Χριστουγεννιάτικες εκδηλώσεις μέσω livestreaming στην Κατερίνη: Μπορούμε να το κάνουμε και στην Καβάλα! - Kavala Portal\nUpdated: 4 Δεκεμβρίου, 2020\nΜπορεί όλοι μας να ζούμε, τους τελευταίους μήνες, στον ρυθμό του κορωνοϊού…\nμπορεί η διάθεση των περισσότερων συμπολιτών μας -εν όψει και των Χριστουγέννων– να μην είναι η καλύτερη δυνατή,\nόμως ακόμα και μέσα σε αυτές τις τόσο περίεργες και δύσκολες στιγμές “δεν πρέπει να μας παίρνει από κάτω”!\nΚαι μπορεί φέτος να μην έχουν προγραμματιστεί χριστουγεννιάτικες εκδηλώσεις από τους δήμους, ωστόσο ακόμα και έτσι μπορούν να γίνουν άλλες, διαφορετικές “εκδηλώσεις” για να μεταδοθεί το μήνυμα των Χριστουγέννων -κυρίως στα παιδιά μας.\nΚαι ας μη συμμετέχουν, απαραίτητα, οι δήμοι στην οργάνωση τους -αν θέλουν, βέβαια, να βοηθήσουν δεν θα πει κανένας “όχι”.\nΤι γίνεται στην Κατερίνη\nΠριν από λίγες ημέρες, λοιπόν, διαβάσαμε μια είδηση για το πώς σκέφτονται να διοργανώσουν χριστουγεννιάτικες εκδηλώσεις στην Κατερίνη – με πρωτοβουλία πολιτών της Εθελοντικής Ομάδας Δράσης Ν. Πιερίας και του δήμου Κατερίνης.\nΣυγκεκριμένα, το “Χριστουγεννιάτικο Χωριό” (όπως ονομάζεται ο χώρος διεξαγωγής των χριστουγεννιάτικων εκδηλώσεων στην Κατερίνη) θα στηθεί φέτος σε ένα κτίσμα στην πρωτεύουσα του νομού Πιερίας (με την επωνυμία “Καπνικός Σταθμός”). Από εκεί θα μεταδίδονται μέσω livestreaming, σε πραγματικό χρόνο, ποικίλες δραστηριότητες κι ακόμη κι ο Άγιος Βασίλης θα χρησιμοποιεί το τάμπλετ του για να συνομιλεί με τα παιδιά.\nΣε σχετική ανάρτηση στα social media αναφέρεται το εξής:\n«Τίποτα δεν πρόκειται να μας εμποδίσει! Αποφασίσαμε να στήσουμε το 7ο Χριστουγεννιάτικο Χωριό, έτσι όπως το στήνουμε κάθε χρόνο, έστω κι αν είναι μόνο για μία φωτογράφιση. Η αυλή μας θα φορέσει και πάλι τα γιορτινά της!\nΘα στήσουμε τη φάτνη, το χριστουγεννιάτικο δέντρο, θα ανάψουμε τις φωτιές, θα στρώσουμε άχυρα παντού και θα ετοιμάσουμε τη γωνία του Άη Βασίλη ο οποίος κάθε βράδυ θα διαβάζει από την πολυθρόνα του παραμύθια στα παιδιά.\nΠερισσότερες διευκρινίσεις έδωσε, μιλώντας στο ΑΠΕ-ΜΠΕ, ο Ηλίας Τσολακίδης, ιδρυτικό μέλος της εθελοντικής ομάδας:\n«Ο Άι Βασίλης θα διαβάζει καθημερινά ένα παραμύθι από την αυλή, καθισμένος δίπλα στη φωτιά. Στην Παραμυθούπολη, η Λήδα με την Αθηνά, οι οποίες είναι αδερφές, θα παίζουν μία θεατρική παράσταση. Στο Αράνι η οικογένεια του Γιώργου και της Βάσως θα παίξουν κουκλοθέατρο, επίσης πατέρας και κόρη θα ανεβάσουν μια παράσταση, ενώ κάθε βράδυ στις 7 θα σηκώνονται από την αυλή 10 πανέμορφα αερόστατα για να φωτίσουν τον ουρανό και να τα χαρούν όλα τα παιδιά της πόλης από το μπαλκόνι του σπιτιού τους»\nΓιατί όχι και στην Καβάλα;\nΚαι η ερώτησή μας είναι απλή: Πόσο δύσκολο είναι να διοργανωθεί κάτι παρόμοιο και στην Καβάλα;\nΔεν χρειάζονται πολλά πράγματα για να στηθεί κάτι τέτοιο και στον δήμο μας (αλλά και σε οποιοδήποτε από τους υπόλοιπους 3 δήμους του νομού μας):\nα) Κτίρια υπάρχουν, τα οποία μπορούν να χρησιμοποιηθούν πολύ εύκολα και άμεσα.\n– Θέλετε τη Δημοτική Καπναποθήκη Καβάλας;\n– Θέλετε το Καλογερικό στον Λιμένα Θάσου;\n– Θέλετε το αμφιθέατρο “Φρίξος Παπαχρηστίδης” στην Ελευθερούπολη;\n– Θέλετε το δημοτικό θέατρο Χρυσούπολης;\n– Θέλετε και άλλους κλειστούς χώρους π.χ. σε Κρηνίδες, Κεραμωτή, Νέα Πέραμο, Νικήσιανη, Λιμενάρια, Θεολόγο και αλλού;\nΔόξα τω θεώ, υπάρχουν δεκάδες αξιοπρεπέστατοι κλειστοί χώροι σε όλο τον νομό Καβάλας)\nβ) Εξοπλισμός και λογισμικό για live streaming υπάρχει σε όλους τους δήμους – και έχει ήδη χρησιμοποιηθεί με επιτυχία ακόμα και για τη ζωντανή μετάδοση εκδηλώσεων όπως το Cosmopolis\nγ) Τα άτομα που μπορούν να συμμετέχουν σε τέτοιες εκδηλώσεις υπάρχουν παντού και -είμαστε βέβαιοι πως- έχουν όλη την καλή διάθεση να συμμετέχουν. Τα παραδείγματα που αναφέρουμε είναι ενδεικτικά (προφανώς και υπάρχουν πολύ περισσότεροι συνάνθρωποί μας):\n– Θέλετε τους “Παραμυθάδες” για αφήγηση παραμυθιών; (Ας μη λησμονούμε τον διαγωνισμό παραμυθιού που διοργάνωσαν οι “Παραμυθάδες” και η Δημοτική Βιβλιοθήκη Καβάλας στη διάρκεια του πρώτου lockdown)\n– Θέλετε τους πολιτιστικούς συλλόγους που εδώ και πολύ καιρό έχουν (αναγκαστικά) αδρανοποιηθεί;\n– Θέλετε ομάδες νέων παιδιών, όπως η Action Team και ο Σύλλογος Νέων Θάσου;\n– Θέλετε χορωδίες από ωδεία και φιλαρμονικές – ή ακόμα και από το Μουσικό Σχολείο Καβάλας;\n– Θέλετε ακόμα και τοπικά μουσικά σχήματα που θα παραχωρήσουν συναυλίες μέσω live streaming;\nΑμφιβάλλουμε αν όλοι αυτοί (αλλά και όλοι όσοι λάβουν αντίστοιχες προτάσεις-καλέσματα) αρνηθούν να συμμετάσχουν – τουναντίον, θεωρούμε σίγουρο πως θα τρέξουν αμέσως για να βοηθήσουν, και θα το κάνουν και με μεγάλη τους χαρά.\nΚαι αν χρειαστεί, προφανώς και μπορούν να αμειφθούν – ειδικά για τον δήμο Καβάλας, δεν νομίζουμε πως θα υπάρξει πρόβλημα αν δοθούν ορισμένα από τα χρήματα που είχαν προϋπολογιστεί για τις εκδηλώσεις του Cosmopolis αλλά δεν δαπανήθηκαν λόγω ματαίωσής τους. Αλλά σίγουρα το οποιοδήποτε κόστος θα είναι πολύ μικρότερο από άλλες εποχές\nΝαι, προφανώς όλες αυτές οι προτάσεις αποτελούν -κατά κάποιο τρόπο- “λύση ανάγκης”.\nΝαι, προφανώς και τα φετινά Χριστούγεννα θα είναι πολύ διαφορετικά από αυτά που έχουμε γιορτάσει ποτέ στη ζωή μας.\nΌμως ισχύει αυτό που είπαμε και στην αρχή: “δεν πρέπει να μας παίρνει από κάτω”. Το χρωστάμε και στους εαυτούς μας -αλλά κυρίως στα παιδιά μας!\nΟι ιδέες υπάρχουν, το τεχνολογικό υπόβαθρο υπάρχει, (πιστεύουμε πως) η καλή διάθεση υπάρχει…\nιδού, λοιπόν, η ευκαιρία να μεταφέρουμε το μήνυμα των Χριστουγέννων στους δημότες μας (έστω και με αυτό τον, ομολογουμένως, ανορθόδοξο τρόπο).\nΠροηγούμενο άρθροΑνατροπή οχήματος με παράνομους μετανάστες στον Άγιο Σίλα\nΕπόμενο άρθροMeteokav.gr: Νέα επιδείνωση του καιρού με βροχοπτώσεις


Νέα Πεντέλη - Βικιπαίδεια\n7 198 (2011 και 2011)\n4 Κοινοτική ιστορία\nΗ περιοχή άρχισε να κατοικείται παράλληλα με τη γειτονική Πεντέλη. Πιο συστηματικά άρχισαν να κατοικούν την Νέα Πεντέλη λατόμοι, που ήρθαν από τα νησιά του Αιγαίου (Πάρο, Νάξο, Σαντορίνη, Κάρπαθο κ.α.) για να δουλέψουν στα λατομεία μαρμάρου κατά τις δεκαετίες 1950 - 1960. Τα λατομεία της νότιας πλευράς του βουνού λειτούργησαν μέχρι το 1974 οπότε και ανεστάλη η λειτουργία τους για περιβαλλοντικούς - αισθητικούς λόγους δημιουργώντας σημαντικό πρόβλημα επιβίωσης σε αρκετούς κατοίκους. Λόγω του ότι η περιοχή βρίσκεται σε λίγο χαμηλότερο υψόμετρο οι κανόνες δόμησης επέτρεψαν την πιο πυκνή και εύκολη δόμηση και ευκολότερη ένταξη στο σχέδιο πόλεως σε αντίθεση με το σκεπτικισμό γύρω από τη δόμηση στη γειτονική περιοχή της Πεντέλης. Στον πίνακα που ακολουθεί διαφαίνεται η πληθυσμιακή εξέλιξη της Νέας Πεντέλης, σύμφωνα με τις απογραφές του 1981, 1991 και 2001 (ΕΣΥΕ) :\n1981 2.723 3,230 χμ2 843 κάτ./χμ2 2.723 - -\n1991 4.332 3,230 χμ2 1.341 κάτ./χμ2 1.609 59,1% 59,1%\n2001 6.156 3,230 χμ2 1.906 κάτ./χμ2 1.824 42,1% 101,2%\nΗ Νέα Πεντέλη είναι από τις λίγες περιοχές του λεκανοπεδίου που δεν αντιμετωπίζουν πολύ μεγάλα προβλήματα διαμπερούς κυκλοφορίας, καθώς βρίσκεται στο οικιστικό τέρμα της πόλεως πριν το Πεντελικό όρος. Αντιθέτως επιβαρύνει τις γειτονικές περιοχές στη διέξοδο προς τη λεωφόρο Κηφισίας μέσω Μελισσίων και Βριλησσίων. Μέχρι πρόσφατα επιβάρυνε και το Χαλάνδρι δημιουργώντας σοβαρά κυκλοφοριακά προβλήματα στην ήδη προβληματική λεωφόρο Πεντέλης. Από το 2004 όμως με τη διέλευση της Αττικής Οδού στα σύνορα Βριλησσίων-Χαλανδρίου αποσυμφορήθηκε το Χαλάνδρι αρκετά. Αντιθέτως, το κυκλοφοριακό βάρος μετατοπίστηκε στα Βριλήσσια και ξεκίνησε μετά τους Ολυμπιακούς Αγώνες η διαπλάτυνση της λεωφόρου, έργο που συνεχίζεται σταδιακά μέχρι και σήμερα. Μέχρι τότε, οι μόνοι κοντινοί σταθμοί του συγκοινωνιακού δικτύου ήταν του Αμαρουσίου και της Κηφισίας, η πρόσβαση στους οποίους ήταν εφικτή μέσω λεωφορειογραμμών. Το 2004 ανοίγει ο κομβικός σταθμός Μετρό και Προαστιακού Δουκίσσης Πλακεντίας, ενώ με τη συνένωση των λεωφόρων Αναπαύσεως και Ηρακλείτου-Πλακεντίας οι κάτοικοι του δήμου βρίσκουν διέξοδο στο σταθμό. Το 2007 τίθεται σε λειτουργία και ο πιο κοντινός σταθμός στο δήμο, ο Προαστιακός Πεντέλης, στα σύνορα Βριλησσίων και Χαλανδρίου, στο ύψος της Αττικής Οδού, η πρόσβαση στον οποίο γίνεται μέσω της ομώνυμης λεωφόρου που πλέον έχει αναπλαστεί στο μεγαλύτερο τμήμα της.\nΣτο κέντρο του οικισμού υπάρχει ο όμορφος (ορφικός) λόφος του Προφήτη Ηλία με εξαιρετική θέα του λεκανοπεδίου στην κορυφή του. Στη βάση του λόφου βρίσκεται ο χώρος της επιχωματωμένης λίμνης Θάλωσσι, που παραμένει εδώ και πολλά χρόνια ελεύθερος για περπάτημα και άθληση των κατοίκων της περιοχής. Τα πρανή του λόφου γύρω από την πρώην λίμνη, με τα απότομα βράχια και τα πεύκα που φύτρωσαν ανάμεσα, αποτελούν ένα ιδιαίτερα αξιόλογο φυσικό τοπίο.\nΤο 1947 η Νέα Πεντέλη αποτέλεσε ανεξάρτητη κοινότητα. Πρόεδροι της Κοινότητας διετέλεσαν χρονολογικά οι: Νικόλαος Γρηγοριάδης (1948-49, 1959-61), Νικόλαος Μπετίνης (1949-56, 1962-67, 1975, 1976-77), Παν. Παπαδόπουλος (1957-59), Βαγιακάκος (1968-71, διορισμένος), Μαυρίκης (1972-74, διορισμένος), Χρήστος Φειδοπιάστης (1979-94), Ηλίας Κόλιας (1995-2002) και Κωνσταντίνος Κοσοβίτσας (2003-10).\n«Οι μεταβολές των χρήσεων γης και το Γ.Π.Σ. Νέας Πεντέλης: Μελέτη αποκατάστασης φυσικού τοπίου», Δρόσος Ιωάννης (Μεταπτυχιακή εργασία Ε.Μ.Π)\nΠνευματικό Κέντρο Nέας Πεντέλης\nΒιβλιοθήκη Πνευματικού Κέντρου Νέας Πεντέλης\nΕξοχικά κέντρα εκδρομέων\n↑ Βύρων Πολύδωρας, "Η Μείζων Αθήνα", Καστανιώτης 2002, σελ. 489.\nΑνακτήθηκε από "https://el.wikipedia.org/w/index.php?title=Νέα_Πεντέλη&oldid=9083942"\nΤελευταία επεξεργασία στις 8 Οκτωβρίου 2021, στις 09:57\nΤελευταία τροποποίηση 09:57, 8 Οκτωβρίου 2021.


Τρεις διασωληνωμένοι στη ΜΕΘ του Νοσοκομείου Καλαμάτας, 8 τα νέα κρούσματα κορωνοϊού στη Μεσσηνία - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΕΞΩΦΥΛΛΟΤρεις διασωληνωμένοι στη ΜΕΘ του Νοσοκομείου Καλαμάτας, 8 τα νέα κρούσματα κορωνοϊού στη Μεσσηνία\nΑνοίγει το «λιανεμπόριο» χωρίς click away αλλά με μέτρα προστασίας\nΠολύ υψηλός ήταν για ακόμα μια μέρα ο αριθμός των νέων κρουσμάτων κορωνοϊού στη χώρα. Συνολικά, επιβεβαιώθηκαν 3.616 νέα κρούσματα ενώ 76 συμπολίτες μας κατέληξαν από τις επιπλοκές της νόσου. Στις ΜΕΘ οι διασωληνωμένοι ανέρχονται σε 739.\nΣτη Μεσσηνία, χθες, καταγράφηκαν οκτώ νέα κρούσματα ενώ τα κλιμάκια του ΕΟΔΥ προχώρησαν σε 400 τεστ ταχείας ανιχνεύσεως τα αποτελέσματα των οποίων είναι καθησυχαστικά για την πορεία της πανδημίας στην ευρύτερη περιοχή.\nΤην ίδια στιγμή στο Νοσοκομείο Καλαμάτας τα εξιτήρια των τελευταίων ημερών εξακολουθούν να είναι περισσότερα απ’ τις εισαγωγές με αποτέλεσμα αυτή τη στιγμή να νοσηλεύονται 15 ασθενείς στην κλινική «covid 19». Στη ΜΕΘ «covid» οι διασωληνωμένοι από χθες ανέρχονται σε 3 και σύμφωνα με πληροφορίες αφορούν ασθενείς από γειτονικούς νομούς καθώς η κατάσταση στην Αθήνα είναι ασφυκτική οπότε διακομίζονται σε περιφερειακά Νοσοκομεία.\nΣτο πεδίο των εμβολιασμών κλείνοντας, ο «ρυθμός» έχει ανέβει και αναμένεται περαιτέρω αύξηση μέσα στον Απρίλιο. Στη Μεσσηνία 7.207 πολίτες έχουν καλύψει και τις δυο δόσεις του εμβολιασμού ενώ συνολικά οι εμβολιασμένοι με τουλάχιστον μια δόση είναι 12.755.\nΣύμφωνα με πληροφορίες που έγιναν γνωστές την ώρα που γράφονταν αυτές οι γραμμές, ύστερα από τη «μαραθώνια» σύσκεψη των λοιμωξιολόγων δόθηκε το «πράσινο φως» για το άνοιγμα του λιανεμπορίου, το πιθανότερο τη Δευτέρα 5 Απριλίου, χωρίς “click inside” και “click away”, αλλά με περιοριστικά μέτρα προστασίας, όπως η παρουσία ενός ατόμου ανά τ.μ. και αποστολή μηνύματος ενός σε καθημερινή βάσης. Επίσης, τα πολυκαταστήματα θα παραμείνουν κλειστά. Τέλος, αναφορικά με τα σχολεία, το άνοιγμα τους θα συζητηθεί όταν θα είναι διαθέσιμα τα «self test».\nTags:ΕΟΔΥΚΟΡΩΝΟΪΟΣΚΡΟΥΣΜΑΤΑ ΚΟΡΩΝΟΙΟΥΛΙΑΝΕΜΠΟΡΙΟΝΟΣΟΚΟΜΕΙΟ ΚΑΛΑΜΑΤΑΣ